Ruski novinar, urednik Nove gazete i dobitnik Nobelove nagrade za mir Dmitrij Muratov kazao je da njegove kolege i on "žale" zbog invazije njihove zemlje na Ukrajinu.\n„Kao što žalimo, tako se i stidimo“, kazao je urednik Nove gazete, jednog od nekoliko preostalih nezavisnih novina u Rusiji, prenosi BBC.\nOn je ruskog predsednika Vladimira Putina optužio da se „igra nuklearnim dugmetom kao da je privezak za ključeve skupog automobila“ i pita „Šta dalje – nuklearni rat?“\nNe vidim drugu intepretaciju reči Vladimira Putina o „oružju odmazde“.\nMuratov je Nobelovu nagradu dobio 2022, kao priznanje za njegovu borbi za slobodu govora u Rusiji.\n„Sledeće izdanje Nove gazete štampaćemo na ruskom i ukrajinskom, jer Ukrajinu ne smatramo našim neprijateljem i ukrajinski jezik kao jezik neprijatelja, i nikada nećemo“, Poručio je Muratov.\nRusija ograničila pristup Tviteru\nDmitrij Muratov Novaja gazeta Propaganda Rusija Ukrajina\n← Lažni video snimci i postovi o ruskoj invaziji šire se društvenim mrežama\nPrinc Hari pokrenuo tužbu protiv britanskog izdavača novina →


Press Online :: Društvo :: Fondacija Tijana Jurić u četvrtak predaje potpise građana\nIgor Jurić, osnivač Fondacije "Tijana Jurić", u četvrtak će Skupštini Srbije predate više od 150.000 potpisa građana za doživotni zatvora za ubistvo dece.\nNarodna inicijativa održana je u više od 40 gradova u Srbiji od 23. do 29. oktobra, saopštila je večeras Fondacija.\nBroj prikupljenih potpisa višestruko je premašio 30.000, neophodnih za ulazak u skupštinsku proceduru. Davanjem potpisa, građani su se ujedinili u stavu da trenutna maksimalna kazna od 30 do 40 godina za najteže oblike teških ubistava dece, nije dovoljna, te da je došlo vreme za promene, navedeno je u saopštenju.\nPodseća se da je Fondacija 3. maja predsednici skupštine Maji Gojković predala predlog izmene Krivičnog zakonika, koji podrazumeva uvođenje kazne doživotnog zatvora za najteže oblike teških krivičnih dela kakva su ubistvo deteta, maloletnika ili trudne žene.\nIstim predlogom, kako ser navodi, Fondacija koja se dve i po godine intenzivno bori za bolju bezbednost dece u Srbiji, traži i da tako osuđena lica nemaju pravo na uslovni otpust.\nIgor Jurić kaze da je narodna inicijativa bila logičan korak nakon što smo "nekoliko meseci čekali da naš predlog uđe u skupštinsku proceduru".\n"Istrajni smo u svakoj borbi za bolju bezbednost sve naše dece. Tako je bilo i sa 'Tijaninim zakonom', a sada i sa inicijativom za uvođenje nove sankcije za najsvirepije ubice dece", kaže Igor Jurić.\nInicijativa za izmenu Krivičnog zakonika druga je inicijativa Fondacije "Tijana Jurić". Prethodno, 2014. godine ova organizacija podnela je inicijativu za izmenu Zakona o policiji, da bi u julu 2015. godine poslanici Skupštine Srbije usvojili njihov predlog, koji je simbolično nazvan "Tijanin zakon".


Treći talas korona virusa u Nemačkoj mogao bi se pretvoriti u najgori do sada sa potencijalnih 100.000 novih slučajeva dnevno, izjavio je danas direktor nemačkog Instituta Robert Koh (RKI) Lotar Viler.\n- Postoje jasni signali da će ovaj talas biti gori od prva dva talasa - rekao je Viler, dok je pozivao ljude da ostanu kod kuće tokom Uskrsa i dodao: "Pred nama su veoma teške nedelje".\nTUGA U NEMAČKOJ Od korone umrlo četvorogodišnje dete\nMinistar zdravlja Jens Špan rekao je na istoj konferenciji za novinare da je Nemačka u završnoj fazi "pandemijskog maratona", ali je upozorio da bi zdravstveni sistem u zemlji mogao da dostigne svoju granicu u aprilu.\nU srednjoj školi u gradu Njuport Njuzu u saveznoj američkoj državi Virdžiniji došlo je do pucnjave tokom koje je ranjeno dvoje ljudi.\nA TEK SU SE OPORAVILI OD PROŠLOG POŽARA Gori Nea Makri pored Atine, vatrogasci pokušavaju da obuzdaju stihiju (FOTO)\nRuski glasači nagrađivani i AUTOMOBILIMA I STANOVIMA, Navaljnova strategija "pametnog glasanja" nije imala šanse protiv drskih režimskih trikova (VIDEO)\nJedinstvena Rusija mogla bi da ima apsolutnu većinu u Dumi, što je važno pred predsedničke izbore 2024. godine. Mnogim opozicionarima zabranjeno je da se kandiduju, a posmatrači govore o izbornoj manipulaciji vlasti.\nNOVI HIT SNIMAK Talibani su ušli u teretanu i evo kako su se proveli (VIDEO)\nNakon što su navodno snimljeni talibani kako se igraju u luna parku, objavljeni su i snimci iz teretana.\nTela trojice migranata pronađena su na različitim lokacijama na istočnoj poljskoj granici sa Belorusijom, a još devet osoba je hospitalizovano, saopštila je lokalna pogranična služba.


Pripadnici pokreta '1389' i 'Naši', Ustavni sud, 17. april 2012.\nPonovo o zabrani. Tri desničarska pokreta, skoro pa identičnog imena, našla su se pred Ustavnim sudom Srbije na raspravi čije će finale biti odluka o njihovom eventualnom zabranjivanju. Kako je obrazloženo u zahtevu Tužilaštva, zabrana je nužna jer se radi o organizacijama usmerenim na rušenje ustavnog poretka, kršenje Ustavom zajamčenih prava, te izazivanje nacionalne, verske, rasne, seksualne mržnje i diskriminacije.\nSudijama se obratio i lider jedne od organizacija u govoru u kom je, između ostalog, ponovio sve teze zbog kojih je i otvorena rasprava o stavljanju njegovog pokreta izvan zakona. Skoro pa kao da se zabrana i priziva, iako je raspravi pod krovom Suda prethodio niz poteza učinjenih kako bi se taj momenat izbegao, kako je objasnila javna tužiteljka Gordana Janjićijević.\nNavela je kako su sporni pokreti od trenutka svog nastanka neznatno menjali nazive, sa ciljem da ukoliko bi jedna organizacija bila zabranjena, druga bi nastavila da živi. Stoga Tužilaštvo traži da se zabrana odnosi na sve organizacije koje bi mogle nahnadno biti formirane, a bilo bi jasno da im je baza u Srpskom narodnom pokretu 1389, zatim u SNP-u – Naši i u SNP-u Naši 1389.\nKao što su sitne razlike u imenima nema ni razlika u ideologiji koju zastupaju, čiju pogubnost je Tužilaštvo pokušalo da dokaže i citatima sa raširene Internet mreže srspkih desničara, poput ovog:\nUstavni sud, 17. april 2012.\n“…. u Srbiji ne postoji ni jedna ozbiljna stranka koja se može suprotstvaiti režimu. Upravo iz tog razloga formira se jedinstveni nacionalni korpus, koji će obuhvatiti sve koji žele da pređu sa reči na dela i koji su spremni da podnesu žrtvu zarad spasa Srbije”.\nOvaj citat sa sajta “1389” nalazi se i među dokumentima koje podnosi Tužilaštvo, sa ciljem dokazivanja da taj pokret (forisnjem ideja o žrtvovanju, neprekidnoj borbi ili najavi prelaska u ilegalu) zapravo nastupa antiustavno.\n“Sloboda udruživanja jeste apsolutna, ali ne može biti neograničena”, zaključila je tužiteljka.\nSvi u jednoj Srbiji\nNakon nje, lider “1389” Miša Vacić rekao je kako osim Vojislava Koštunice, nema tog ko se više od njegovog pokreta zalaže za poštovanje Ustava. Upustio se u skoro dvočasovno obaranje navoda druge strane braneći teze zbog kojih se I preti zabranom. Poput šokantnih ciljeva pokreta, između ostalog i ovih:\n“Oslobađanje i ujedinjavanje svih srpskih zemalja u jednu srpsku državu. Pod tim podrazumevamo celokupnu teritoriju današnje Republike Srbije sa njenim pokrajinama Kosovom i Metohijom i Vojvodinom, Republike Crne Gore, Republike Makedonije, Republike Srpske i Federacije BiH, kao i prostor okupirane Republike Srpske Krajine s teritorijalnim proširenjima i severni deo Republike Albanije.”\nTu je kraj citata, na koji se sam Vacić posebno osvrnuo:\n“Najbolje rešenje za dobrosusedske odnose celog regiona bi bilo da svi ti narodi žive u jednoj prirodnoj Srbiji koja bi mogla da brine i o Srbima i o predstavnicima svih drugih naroda.”\nDesničari u sudnici, 17. april 2012.\nVacić nije odstupio ni, možda, od udarnog argumenta Tužilaštva, a odnosi se na javno čestititanje, objavljena na Internetu, koje glasi: “Srećšan vam 11. jul, dan oslobađanja srpskog grada Srebrnice”.\nSudije su odslušale i Vacićevo pojašnjenje razloga zbog kojih opravdava pretvaranje dana masakra, u praznik:\n“Vojska Republike Srpske je pod komandom generala Ratka Mladića oslobodila taj grad. Taj grad je oslobodio vožd Karađorđe u Prvom srpskom ustanku. Svakako je reč o istorijski srpskom gradu.”\nDrugim rečima, ponavljajući pred Sudom koji odlučuje o zabrani organizaciji čiji je lider upravo stavove zbog kojih se zabranom i preti (uključujući ne samo negiranje genocida, nego i veličanje onih koji su optuženi za njegovo činjenje), mogao bi se steći utisak da Vacić i provocira samu zabranu. Na naše tako postavljeno pitanje, odgovori je direktno se obraćajući vašem reporteru:\n“Ja mislim Miloše da ti provociraš ovim pitanjem jer ja stojim iza onoga što smo mi radili protklih osam godina.”\nBorba sa nesavladivim\nToliko je prošlo i od kada se on sam priključio pokretu što mu je donelo i krivičnu prijavu zbog diskriminacije gej osoba, pred zabranjenu Paradu ponosa 2009. godine. Diskriminacija LGBT populacije jedan je od stubova zahteva Tužilaštva.\nIpak, samo Tužilaštvo pred Sudom je nastupilo uglavnom konfuzno, ukazujući više na krivična dela, nego na nacionalistički i preteći vrednosi okvir u kome se sporne organizacije kreću. Zbog toga je i zaštitnik građana Saša Janković poručio kako je “teška današnja odluka Ustavnog suda”. Pri tome ni on sam nije mogao lako da se odluči u dilemi za ili protiv zabrane:\n“Kakva god njihova odluka da bude zabrana može biti nužna ali ne može biti dovoljna da spreči problem koji se rađa delovanjem ovakvih organizacija. Ustavni sud na neko privremeno vreme može staviti, da tako kažem, u zamrzivač njihove aktivnosti ali ne može rešiti uzroke koji čine ovakve grupe toliko potencijalno i stvarno opasnim po demokratski poredak.”\nTo bi moglo značiti da se država bori sa nesavladivim. Možda i zato što, kako kaže predstavnik Udruženja Branitelji ljudskih prava Goran Miletić, reakcija stiže kasno:\n“Očigledno je da te organizacije i pored zabrane koja će najverovatnije uslediti imaju neki plan. Znaju šta će posle toga raditi. Čini mi se da je država kao i uvek i ovog puta odlučila prilično sporo, a onda kada je reagovala i pravoduđe je prilično sporo, kao što je uvek i bilo. Očigledno je da vlast u Srbiji ne vidi nikakvu društvenu opasnost od ovakvih grupa.”\nU decembru prošle godine održana je rasprava o zabrani organizacije “Obraz”, dok je u junu doneta odluka o zabrani Nacionalnog stroja. I to, dve godine nakon podnošenja zahteva Tužilaštva.\nImaju li desničarske "Dveri" šanse na izborima


Polemika poslanika JS i SNS: Ko je učinio više za ugled Srbije Vučić ili Dačić? – Krstarica\nPolemika poslanika JS i SNS: Ko je učinio više za ugled Srbije Vučić ili Dačić?\nBeta 4. septembra 2019. 14:15\nPoslanica Srpske napredne stranke (SNS) Dušica Stojković danas je u Skupštini Srbije hvalila rad predsednika Srbije Aleksandra Vučića i zamerila koalicionom partneru iz Jedinstvene Srbije Draganu Markoviću jer je za porast ugleda Srbije u svetu i povlačenje priznanja Kosova čestitke uputio i ministru spoljnih poslova Ivici Dačiću.\n„To što je 15 država povuklo priznanje Kosova je pre svega, rekla bih, zasluga jednog čoveka. Ne slažem se sa mojim prethodnim govornikom, gospodinom Markovićem, koji je rekao da je isključivo zasluga Ivice Dačića. To je zasluga jednog čoveka, predsednika Srbije Aleksandra Vučića koji je povratio medjunarodni ugled i kredibilitet naše zemlje“, rekla je Stojković.\nMarković joj je odgovorio da je tokom svog govora rekao da predsednik Vučić ima najveću zaslugu, a da mu u tome pomaže Ivica Dačić, ali da ga ona očigledno nije slušala jer joj je neko drugi pisao govor i da je vežbala govor pa nije čula njegovo izlaganje dobro.\n„Da ste slušali sigurno biste čuli da sam najmanje šest puta spomenuo Aleksandra Vučića. Ali isto tako ne može niko da mi oduzme pravo da spomenem ministra inostranih poslova Ivicu Dačiča koji radi u tandemu sa predsednikom Srbije“, rekao je Marković i predložio poslanici SNS da sledeći put govor vežba kući, a u parlamentu sluša šta poslanici govore.\nNe davimo Beograd: Gradjani napadnuti jer su sprečili dolazak na…\nAP: Demonstranti blokirali puteve i mostove u Srbiji\nMladjan Djordjević: Oslobadjajuća presuda Dumanoviću dokaz da je…\nDjilas: Većina gradjana više ne podržava SNS\nNe davimo Beograd: Gradjani napadnuti jer su sprečili…\nMUP: Svaka blokada saobraćaja je kršenje zakona\nPočela izborna skupština SNS, Vučić predstavlja Izveštaj o…\nSeneka, rimski filozof i pisac (4. p. n. e - 65. n. e)


HACCP sistem upravljanja bezbednošću hrane\nHACCP (Sistem upravljanja bezbednošću hrane)\nČesto nas klijenti pitaju kako da uvedu HACCP (HASAP) - sistem upravljanja bezbednošću hrane?\nDa bi smo odgovorili na ovo pitanje moramo da imamo više podataka o Vama, zainteresovanoj strani koja želi da uvede ovaj sistem.\nNe postoji određen šablon, kao ni procedure koje se mogu iskoristiti za sve kompanije. Svako preduzeće je drugačije i samim tim zahteva prilagođavanje HACCP sistema u skladu sa svojim potrebama.\nHACCP - sistem upravljanja bezbednošću hrane kao takav, oslanja se na važeće Zakone i Propise o kojima smo već pisali. Samim tim sve, HACCP procedure koje se posebno izrađuju za svakog od klijenta su u potpunosti usaglašene sa Zakonima kao i sa potrebama samih korisnika ovog sistema. Upravo u tome se ogleda veliki značaj stručnih konsultanata koji Vam uređuju poslovanje.\nPrvi korak za implementaciju HACCP sistema upravljanja bezbednošću hrane je da sam direktor ili zaposleni u preduzeću uvide njegov značaj i sami prepoznaju mnogobrojne benefite koje on donosi.\nHACCP sistem upravljanja bezbednosti hrane je obavezan od 10. juna 2011. godine kada je stupio na snagu Zakon o bezbednosti hrane. Ovim Zakonom je propisano da svi objekti koji se bave preradom hrane ( restorani, picerije, fast food, menze...) moraju da uvedu HACCP sistem. Država je prepoznala značaj implementacije HACCP sistema i naplaćuje velike kazne objektima koji nisu uveli HACCP sistem .\nSama implementacija HACCP sistema je veoma jednostavno kada imate stručne konsultante. Vi ne morate da znate sve Zakone i pravilnike koji se odnose na Vaše poslovanje i Vašu delatnost, mi to radimo za Vas. Upravo to je jedan od najvećih benefita i koristi koje dobijate implementacijom HACCP sistema bezbednosti hrane - usklađivanje poslovanja sa važećim Zakonima i propisima.\nPrvi korak u procesu implementacije HACCP - sistema upravljanja bezbednošću hrane je odabrati pravi tim konsultanata koji će Vam svojim iskustvom i opširnim znanjem pružiti apsolutnu podršku na ovom putu!


Električni orgazam - Istok, zapad, sever, jug\nKultni rok bend Električni orgazam objavio je novi singl i spot "Istok, zapad, sever, jug", pred koncert koji će održati 23. decembra u dvorani "Amerikana" Doma omladine Beograda (DOB).\n- Ovo je verovatno naš najduži singl u karijeri, sa skoro osam minuta trajanja. Delovi teksta su inspirisani budističkim učenjem, koje proučavam zadnjih godina. Posle dugo vremena ponovo smo koristili trubu u nekoj našoj pesmi, svira je Miloš Nikolić, kaže frontmen Srđan Gojković-Gile.\n"Istok, zapad, sever, jug" je treći najavni singl i spot novog albuma Električnog orgazma "Gde smo sad?", koji bi trebalo da se pojavi sledeće godine. Produkciju singla je radio stari saradnik benda Toni Jurij iz Slovenije, a kao i u slučaju prethodnih "Bio sam loš" i "Kamerom snimam sve", novi spot je delo Vladimira Jakšića-Muse.\nElektrični orgazam 23. decembra u dvorani "Amerikana" DOB-a proslavlja 30 godina od izlaska "Distorzije", a na koncertu će pored svih 11 pesama sa tog kultnog albuma izvesti i velike hitove iz svih delova karijere.\n- Jako se radujemo da ćemo svirati kompletnu "Distorziju", jer je to svakako jedan od mojih omiljenih albuma benda. Zapravo, nikad nismo svirali ceo album i ovo će biti jedinstvena prilika da ljudi čuju te pesme uživo, i to od prve do poslednje, redosledom koji je bio i na originalnom izdanju, kaže Gile.\nPrepun hitova kakvi su "Debela devojka", "Ja sam težak kao konj", "Ne postojim", "Kapetan Esid"… "Distorzija" (1986, Jugoton) važi za jedan od najboljih jugoslovenskih rok albuma, i spada među najuspešnije u dugoj karijeri Električnog orgazma.\nUlaznica za beogradski koncert Električnog orgazma u "Amerikani" 23. decembra košta u pretprodaji 1.200 dinara, preko mreže Eventim. Od 1. decembra koštaće 1.500 dinara, a na dan koncerta 1.700 dinara.\nElektrični orgazam pred Kragujevčanima nastupa u Domu omladine 29. decembra od 21 čas.\nELEKTRIČNI ORGAZAM SAJT,FB STRANA, JUTJUB


Korisnici usluga - SECURITAS BH d.o.o.\nSecuritas BH ima niz korisnika iz različitih privrednih sektora. Široka lepeza usluga omogućava nam da štitimo korisnike od privatnih stanova, preko banaka, do velikih industrijskih postrojenja. Specifičnost Securitas BH je što može pružiti zaštitu na teritoriji cijele BiH, i čak omogućiti kombinovane ugovore za klijente koji imaju svoje poslovnice u širem regionu.\n2009. godine Mikrokreditna fondacija “EKI” (MKF EKI) je tražila pouzdanog partnera koji može pružiti uslugu elektronskog nadzora, te usluge mobilne intervencije na cijeloj teritoriji BIH. Tada Alarm West, a danas Securitas BH, je bila jedna od vodećih...\nZaštita Cementare Kakanj\nMeđu posebnim objektima za koj je urađen specifičan projakat zaštite spada i Cementara Kakanj, bosanskohercegovački dio međunarodnog preduzeća Heidelberg Cement.\nSecuritas BH obezbijeđuje veliki broj prodajnih centara širom BiH.\nPreko 2000 naših klijenata su korisnici usluga zašite poslovnih prostora. Obezbjeđenje poslovnih prostorija je od izuzetne važnosti za osjećaj da vaše poslovanje ne može biti ugroženo tokom dana, a posebno tokom noći kada su prostorije prazne.


Dačić na sednici Saveta bezbednosti: Priština obmanula i Srbiju i EU - Radio Kontakt Plus\n19:25, 21.10.2020Izvor: Beta, N1\nOn je kazao da je Priština "počela da krši i sporazum iz Vašingtona", od 4. septembra, "u delu koji se odnosi na jednogodišnji moratorijum na aktivnosti u vezi sa priznanjem nezavisnosti Kosova, tako što je nastavila da lobira za nova priznanja i na taj način urušava poverenje i obesmišljava dogovore postignute u dobroj veri". Naveo je da je prisustvo UNMIK-a na Kosovu i dalje neophodno i da Srbija očekuje da ta Misija UN nastavi sa aktivnim sprovođenjem mandata.\n"Delovanije Misije UN na Kosovu i Metohiji, u nesmanjenom obimu, od izuzetne je važnosti za izgradnju trajnog mira, stabilnosti i bezbednosti", rekao je Dačić.\nDodao je da je podjednako važno i prisustvo misije EULEX, zbog angažmana u oblasti vladavine prava, i misije KFOR, kao glavnog garanta bezbednosti.\n"U kontekstu aktivnosti KFOR, dozvolite mi da izrazim ozbiljnu zabrinutost zbog uvođenja prakse da snage KFOR realizuju zajedničke patrole sa snagama Kosovske policije u blizini administrativne linije, što nije u skladu sa važećim bezbednosnim okvirima, prema kojima su snage KFOR jedini partner Vojsci Srbije u obezbeđenju administrativne linije", rekao je odlazeći šef srpske diplomatije.\n"U pitanju je najava još jednog jednostranog i neprihvatljivog akta Prištine koji bi bio suprotan Rezoluciji 1244 Saveta bezbednosti UN i uspostavljenom mandatu KFOR, kao jedine legalne i legitimne vojne strukture na Kosovu", naveo je.\nVeliki broj incidenata protiv Srba na Kosovu\nNavodeći da je u Izveštaju koji SB UN razmatra, kao i u većini ranijih, izražena zabrinutost zbog velikog broja incidenata protiv Srba na Kosovu, Dačić je rekao da je za srpsku zajednicu "pravda spora i nedostižna" i da se "broj incidenata ne smanjuje, uprkos apelu na lokalne vlasti da brzo reaguju kako bi pronašli počinioce i javno obeshrabrili takve akte".\n"Šta je sledeće, negiranje da su Srbi ikada živeli na Kosovu i Metohiji? O bahatosti Prištine prema kulturnoj baštini govore i ponovljeni pokušaji izgradnje puta kroz zaštićenu zonu manastira Dečani koji se nalazi na UNESCO listi svetske baštine u opasnosti", naveo je Dačić.\n"Nečuvena je i inicijativa o donošenju zakona o zaštiti vrednosti Oslobodilačke vojske Kosova u trenutku kada se podižu optužnice protiv njenih pripadnika za najteža krivična dela. Aktuelni predsednik Kosova (Hašim Tači) na sve načine pokušava da ukine sud koji je sama Priština osnovala, kako bi izbegao optužnicu i suđenje za počinjene zločine", naveo je Dačić.\nTagovi: Ivica DačićSB UNKosovoSrbija


Slađana Milošević | Headliner\nSlađana Milošević u Urgentnom centru… policiji prijavila da je napao dečko\nRok pevačica Slađana Milošević noćas je završila u Utgentnom ventru u Beogradu. Ona je noćas pozvala policiju i prijavila da je napao partner I. S. koji ima 45 godina. Kako je pevačica ispričala, noćas je došlo do verbalne rasprave izmedju njih dvoje, a potom je on u kupatilu grubo odgurnuo …\nPo mnogima prva dama eksjugoslovenskog roka Slađana Milošević i riječka grupa Whiteheads snimili su spot za zajedničku pesmu “Na Badnje veče”. Slađana je scenarista i režiser video-klipa, snimanog u Smederevu, Beogradu, Rijeci i na Krku, koji je na najbolji način dočarao emociju praznične atmosfere ljubavi i mira. Duet sa Slađanom …


Dodik: Ipak referendum - Sputnjik Srbija\n14:52 30.01.2016 (osveženo 14:55 30.01.2016) Preuzmite kraći link\nMeđutim, kako je dodao, prioritet će biti dat referendumu o odluci Ustavnog suda u vezi sa održavanjem Dana Republike Srpske, jer oko toga postoji konsenzus.\nDodik je rekao da je o referendumu razgovarao sa srpskim premijerom Aleksandrom Vučićem.\nVučić je novinarima rekao da se ne meša u unutrašnje stvari drugih zemalja, ne želeći da ponavlja stav Srbije o referendumu.\n„Mi se nikada ne mešamo. Možemo da iznesemo svoj stav u četiri oka, a nećemo, niti želimo da vršimo pritisak, kao što očekujemo od Dodika i RS da uvek kaže šta misli, a da ne vrši pritisak na nas“, objasnio je on.\nVučić je istakao da između Srbije i Srpske postoje odnosi uvažavanja, kao i da budućnost Srpske i Srbije uvek moraju biti u centru pažnje.\nodržavanje, sud, Srbija, referendum, Milorad Dodik, Republika Srpska


Sve po planu za narednu godinu – ZoomUe\nSve po planu za narednu godinu\nby Zoran Đurović · 29 децембра, 2017\nČAJETINA – Na poslednjoj sednici SO Čajetina u ovoj godini, usvojeni planovi rada javnih preduzeća i ustanova, a usvojen je i budžet za narednu godinu koji iznosi dve milijarde i 9 miliona dinara.\nOpština Čajetina je možda jedina opština u Srbiji koja je u zakonskom roku, i to na kraju same odlazeće godine usvojila planove rada javnih preduzeća i ustanova za 2018. godinu u koju ulazi spremna da startuje sa realizacijom zadataka koji su pred njom.\n„Javna preduzeća i ustanove mogu odmah, na početku sledeće godine, da raspišu javne nabavke, da kupe svu potrebnu opremu i materijal i mogu nesmetano da rade.Naime, prethodnih godina planovi javnih preduzeća i ustanova su ostajala za narednu godinu takop da se tokom cele godine sve to odugovlačilo. Prođu građevinska sezona, leto, počinju jesen i oni ne stignu da urade sve ono što im zada SO Čajetina i ne mogu da ispune ono što je predviđeno budžetom“, kaže Miloje Rajović, predsednik SO Čajetina.\nFokus će biti stavljen prvenstveno na nastavak radova na kapitalnim investicijama, napominje Rajović, kao što je izgradnja rezervoara za pijaću vodu na Zlatiboru za koji je opština izdvojila oko 70 miliona dinara i koji će stabilizovati napajanje naseljenih mesta Čajetina i Zlatibor čak i u slučaju većih kvarova na magistralnom cevovodu. Takođe se nastavljaju radovi na postrojenju za prečišćavanje otpadnih voda, Gold gondoli , a izdvojena su i značajna sredstva za poljoprivredu i sport. Planira se da u prvoj polovini godine bude završeno renoviranje sportske hale u Čajetini, da se završi sa procedurom kupovine sportske hale na Zlatiboru čime bi bila zaokružena priča o sportskoj ponudi Zlatibora kao turističkog mesta.\nŠto se tiče radova na infrastrukturi u seoskim mesnim zajednicama, sredstva koja su do sada izdvajana biće nešto manja u odnosu na 2017. godinu, ali će se u 2019., kaže predsednik čajetinske skupštine, izdvajanja za ovu bitnu stavku u dobrom funkcionisanju opštine, povećati.\nTags: Gold gondoliSO ČajetinaZlatibor\nNext story Suvenir „Gold gondole“\nPrevious story Humanost na delu (VIDEO)


Vulin u Briselu: Izbeglice ne mogu natrag u Srbiju\nBeta 21. septembra 2015. 20:05\nU Evropskoj komisiji niko ne očekuje da će migranti koji su stigli do Mađarske i drugih zemalja Evropske unije, biti jednostavno vraćani u Srbiju, jer to nije moguće zato što po sporazumu o readmisiji s EU Srbija s tim mora da se saglasi, a time bi bila stavljena van snage i svaka mogućnost za azil.\nTo je danas u Briselu izjavio ministar za rad, zapošljavanje, boračka i socijalna pitanja Srbije Aleksandar Vulin posle razgovora sa zvaničnicima Evropske komisije.\nMinistar koji je i šef radne grupe za rešavanje migracione krize, to je izjavio pošto je evropskom komesaru za civilnu zaštitu i krize Hristosu Stilijanidisu uručio zahtev Srbije za pomoć u zbrinjavanju migranata, naročito imajući u vidu dolazak zime.\nVulin je novinarima to preneo povodom pitanja o današnjoj izjavi predstavnice Evropske komisije Nataše Berto da Mađarska i sve članice Unije, pošto imaju sporazum o readmisiji sa Srbijom, mogu u Srbiju vraćati migrante iz Sirije i drugih zemalja.\n„Kada bi stvari bile tako jednostavne, migrantske krize ne bi ni bilo i onda bi svaka zemlja vratila migrante onoj narednoj i tako bi se oni vratili do mora i do zemlje porekla“, rekao je ministar.\nMeđutim, nastavio je Vulin, „to nije tako jednostavno, niti moguće, jer kad bi to bilo moguće, onda bismo u potpunosti poništili smisao azila“ jer „to bi značilo da niko neće dobiti azil i svako ko pređe na evropski kontinent biće stavljen u voz i vraćen u sledeću zemlju“.\nVulin je naglasio da je, da bi se sporazum o readmisiji sproveo, potrebna saglasnost i druge strane, odnosno, „potrebno je i da se Srbija složi s takvim zahtevom i odgovarajućim dokazima da je taj neko bio tu, ili da ne zaslužuje pravo azila“.\n„Kad bi to bilo tako moguće, onda bi migranti iz Mađarske krenuli ka Srbiji, iz Srbije ka Makedoniji, iz Makedonije ka Grčkoj… To niti je moguće, ni jednostavno, niti će tako biti, a i niko u Evropskoj uniji to ne očekuje“, zaključio je Vulin.\nEvropska komisija je danas saopštila da po sporazumu o readmisiji Evropske unije sa Srbijom, Mađarska i sve zemlje Unije mogu sa svoje teritorije u Srbiju vraćati migrante iz trećih zemalja koji ne dobiju azil u Evropskoj uniji.\nTo je saopštila portparolka u EK Nataša Berto koja je objasnila da su, kad je reč o režimu viza, odnosi sa zemljama izvan EU regulisani sporazumima o readmisiji, koji obavezuju te zemlje da prime nazad imigrante koji ne dobiju azil u EU.\n„Cela Evropska unija ima kolektivno takav sporazum o readmisiji sa Srbijom“, rekla je predstavnica Evropske komisije.


Gosti Al Jazeere bili su specijalni predsstavnik SAD-a za izmjene izbornog zakona BiH Matthew Palmer i direktorica pri Evropskoj službi za spoljnje poslove Angelina Ajhorst.\nAjhorst kaže da je “još prerano za dogovor”, ali da se aktivno radi na tome. Pozdravlja ideju civilne građanske skupštine i kaže da se tako mnoga pitanja u Bosni i Hercegovini mogu riješiti.\n“Insistiramo da se primjenjuju sve presude Evropskog suda za ljudska prava. Bosna i Hercegovina će imati sastanak u januaru u Savjetu Evrope, gdje će predstavnici morati objasniti zašto te presude još nisu provedene.”\nOve reforme bi ojačale institucionalni okvir Bosne i Hercegovine i izbori na jesen [2021. godine] bi bili transparentniji i odgovorniji, a građani Bosne i Hercegovine bi bili sigurni da se njihov glas računa i da će se odraziti na institucije Bosne i Hercegovine”, kazao je Palmer.\nNEWER POSTUstavni sud BiH o koncesijama, Miloradu Dodiku…\nOLDER POSTMajakovski: 10 poruka o revoluciji za 10 mjeseci robije


Podsticaji za voćare sa juga Srbije - Konkursi otvoreni do 31. decembra - Edukaplus\nPodsticaji za voćare sa juga Srbije – Konkursi otvoreni do 31. decembra\nEduka plus 10. oktobra 2014.\tVesti ostavite komentar 306 pregleda\nPrivrednici, poljoprivredna gazdinstva i zadruge iz Nišavskog, Topličkog, Pirotskog, Jablaničkog i Pčinjskog okruga mogu konkurisati za bespovratna sredstva za nabavku mehanizacije za voćarstvo i podizanje zasada.\nPravo da konkurišu imaju proizvođači višanja, trešanja, šljiva, jagoda, malina, kupina i borovnica koji do sada nisu aplicirali za slične projekte pomoći i trenutno ne koriste podsticaje po tom osnovu. Za one koji „prođu“ na konkursu, subvencije će biti u visini polovine njihove investicije bez PDV.\nPodsticaji se, prema konkursu za opremu i mehanizaciju, odobravaju za nabavku nove mehanizacije za sadnju i zaštitu voća, navodnjavanje, berbu, opremu za pranje, čuvanje i pakovanje, sušenje i pakovanje voća, kao i za kupovinu traktora, motokultivatora i priključnih mašina.\nNa ovaj konkurs mogu da se prijave poljoprivredna gazdinstva, preduzetnici, mala i srednja preduzeća i zadruga sa najmanje 10 članova.\nPravo na podsticaj po konkursu za podizanje proizvodnih zasada voća imaju oni koji već poseduju minimum 0,10 hektara pod jagodičastim voćem ili 0,30 hektara pod zasadima koštičavih voćaka.\nŠto se tiče konkursa za podizanje matičnih zasada voća, pravo učešća imanju preduzetnici i pravna lica, a podsticaji se odobravaju za naknadu troškova kupovine reprodukcionog materijala itroškova vezanih za specifičnost uslova u kojima se zasniva matični zasad.\nKonkurse su raspisali Ministarstvo poljoprivrede i zaštite životne sredine i danski program za razvoj voćarstva u južnoj Srbiji „Fruits & Berries“, a biće otvoreni do 31. decembra 2014. godine.\nJug Srbije konkurs podsticaji vocari\t2014-10-10\nTagoviJug Srbije konkurs podsticaji vocari\nprethodni Od stečaja spašeno 36 firmi kroz planove reorganizacije\nnaredni „Delta holding“ zainteresovan za „Rasadnike“ u Vranjskoj Banji


Klaudio Bravo - Blic Sport\nEPILOG MINI MUNDIJALA "Pancerima" još dva trofeja u Rusiji\nFudbalska reprezentacija Nemačke trijumfom nad Čileom (1:0) osvojila je Kup konfederacija, ali tu nije bio kraj trofejima koji su otišli u ruke izabranika selektora Joakima Leva.\nKlaudio Bravo, golman reprezentacije Čilea, junak sa tri odbranjena penala protiv Portugalije u polufinalu Kupa konfederacije, istakao je da je spreman dočekao seriju jedanaesteraca i da mu je drago što mu je uspela taktika za plasman u finale ovog takmičenja.\nTRIJUMF NA PENALE Bravo za finale Čilea, Ronaldo nije stigao da šutira\nFudbalska reprezentacija Čilea plasirala se u finale Kupa konfederacija pošto je na penale (3:0) savladala Portugal. Junak trijumfa Južnoamerikanaca bio je golman Klaudio Bravo, koji je odbranio sve šuteve rivala.\nČile bez prvog golmana na startu Kupa konfederacija\nFudbalska reprezentacija Čilea neće moći da računa na golmana Klaudija Brava u prvom meču na Kupu konfederacija protiv Kameruna.\nKOBNI GRADSKI DERBI Klaudio Bravo pokidao mišić\nGolman fudbalskog kluba Mančester siti Klaudio Bravo najverovatnije je završio sezonu zbog povrede lista.\nSREĆAN NA OSTRVU Bravo: Laž je da želim da napustim Siti\nČileanski golman Klaudio Bravo demantovao je da je nesrećan u Mančester sitiju i da želi da napusti taj fudbalski klub.\nGvardiola: Bravo mora da prihvati kritike, ali nije jedini krivac\nMenadžer Mančester sitija Pep Gvardiola rekao je da golman Klaudio Bravo mora da prihvati kritike zbog loše forme, ali da nije glavni krivac za rezultate ekipe.\nSiti dovodi Barsinog golmana\nGolman Barselone Klaudio Bravo dogovorio je prelazak u Mančester siti, prenose brojni španski i engleski mediji.\nBravo neizvestan za meč protiv Atletika\nGolman Barselone Klaudio Bravo mogao bi da propusti derbi utakmicu protiv Atletiko Madrida zbog povrede mišića lista, saopštio je katalonski klub.\nŠtegen: Nojer je najbolji golman na svetu\nGolman Barselone Mark-Andre Ter Štegen rekao je da je čuvar mreže Bajerna iz Minhena najbolji golman na svetu.\nBarsa piše istoriju: Mesi i Nejmar uveličali rekord golmana Brava!\nFudbaleri Barselone lako su odneli bodove sa gostovanja Raju Valjekanu pobedom od 0:2 u sedmom kolu Primere, ali u centru pažnje nisu bili strelci, već golman Klaudio Bravo.\nI Barsa opčinjena čileanskom magijom: Golman Bravo na Kamp Nou\nDosadašnji golman Real Sosijedada Klaudio Bravo potpisao je četvorogodišnji ugovor sa Barselonom, objavljeno je na sajtu katalonskog giganta.


Golf 7 – premijera u Berlinu Golf 7 – premijera u Berlinu – MOTOR blog\nGolf 7 – premijera u Berlinu\nSedma generacija bestselera je do 100 kg lakša i 23 odsto efikasnija u pogledu potrošnje od prethodnog modela\nHiljade zvanica je u Berlinu doživelo svetsku premijeru novog Golf-a. Nova Nacionalna galerija je ugostila usavršenu sedmu generaciju automobila koji je definisao čitavu klasu vozila u pogledu težine vozila, emisije, udobnosti i bezbednosti.\n“Šest generacija Golf-a od 1974. do 2012. To predstavlja 38 godina neprekidnog uspeha za svetskog bestselera sa prodajom od ukupno 29,13 miliona vozila. „Golf je napravio ogroman ekonomski uticaj koji je obezbedio očuvanje radnih mesta, i predstavlja uticajnu meru tehničkog napretka svih epoha”, kaže prof dr Martin Vinterkorn (Martin Winterkorn), predsednik Upravnog odbora Volkswagen AG. Korporativni direktor dalje navodi: “Mi želimo da nastavimo ovu uspešnu priču i u sedmoj generaciji Golf-a. Iako je novi Golf sigurniji, udobniji i prostraniji od prethodnog modela, on je i do 100 kg lakši – u ovom slučaju govorimo o novom modelu sa 140 KS i benzinskim motorom koji poseduje deaktivaciju cilindara i kombinovanu potrošnju goriva od samo 4,8 l / 100 km – što predstavlja do 23 odsto efikasniju potrošnju”.\nKonceptualno, novi Golf je baziran na MQB. To znači da je sve redizajnirano: od šasije i pogona u unutrašnjosti – ali i celokupni informacioni sistem i sistem zabave kao i novi pomoćni sistemi. Volkswagen je razvio dve potpuno nove generacije motora za Golf koje nude napajanje od 63 kW / 85 KS do 110 kW / 150 KS. Sve verzije motora su opremljene standardnim start-stop sistemom i obnovljivim akumulatorima, koji doprinose poboljšanju ekonomičnosti goriva. Common-rail motor sa 77 kW / 105 KS, na primer, koji se teško može napraviti u dizel varijanti, troši samo 3,8 litara goriva na 100 km, sa emisijom CO2 do 99 g / km. Još jednom, Golf BlueMotion postavlja nove standarde za model iz serije sa emisijom CO2 od samo 85 g / km i kombinovanom potrošnjom od 3,2 l dizel goriva na 100 km.\nGolf 7 – premijera u Berlinu was last modified: September 14th, 2012 by Goran Aničić\nPrva svetska titula za BMW S 1000 RR!


Srpski defanzivac ostaje na "čizmi", ali menja klub - MaxBet Sport\nSrpski defanzivac ostaje na “čizmi”, ali menja klub\nSjajnim igrama u dresu Fjorentine, Nikola Milenković je postao jedan od najtraženijih defanzivaca Evrope. Dovođen je u vezu sa Mančester junajtedom, a u poslednj evreme sasvim konkretno sa Milanom, koji je u zamenu nudio Lukasa Paketu.\nLiga šampiona: Na meču Bajern – Čelsi, naša kladionica nudi kvotu 3.10 za igru ug 5+.\nPrema pisanju italijanskih medija, popularni Bleki će ovog leta da dođe u Milano, ali u – Inter. “Neroazuri” se rastaju sa Dijegom Godinom, a u 22-godišnjem Srbinu vide idealnu zamenu za vremešnog Urugvajca. Procenjuje se da će Fjorentina za Milnkovića da traži 40 milona evra.\nNikola Milenković je dete Partizana i za prvi tim je debitovao aprila 2016. protiv Mladosti iz Lučana sa 18 godina i pet meseci. Leta 2017. je za pet miliona evra otišao u Fjorentinu i u ljubičastom dresu odigrao 96 utakmica i postigao osam golova.\nTagovi:FK FjorentinaFK InterNikola Milenković\nStaru damu” će debelo da košta otkaz Sariju


Radio Televizija Crne Gore - Nacionalni javni servis :: Hronika :: CG zbog utaje poreza godišnje gubi 60 miliona - Radio-televizija Crne Gore\n23. маја 2022. 22:15\nUtaja poreza značajno je pitanje u Crnoj Gori, koja u prosjeku gubi i do 60 miliona eura godišnje, navodi se u izvještaju o ilegalnim finansijskim tokovima u regionu. Izvještaj je objavila Globalna inicijativa za borbu protiv transnacionalnog organizovanog kriminala a nazvan je „Ilegalni finasijsjki tokovi u Crnoj Gori, BiH i Srbiji“.\nKako se ističe, procjene pokazuju da je više od 20 odsto tržišta duvana u Crnoj Gori i Bosni i Hercegovini ilegalno, a te zemlje deluju i kao tranzitne zemlje za višeprofitne destinacije u EU za ilegalnu robu\n„Luka Bar jedna je od najvećih jadranskih luka na Balkanu i glavna je ulazna tačka za ilegalnu robu koja prelazi region. Država je zabiljležila značajno smanjenje krivičnih djela, ali nema znakova smanjenja onih finansijskih s obzirom na veliku neformalnu ekonomiju“, piše u izvještaju.\nKako se tvrdi, izražena je zabrinutost zbog rizika od korupcije u odbrambenoj industriji Crne Gore. Nedavni indeks upravljanja odbranom Transparensi internešenela dao je Crnoj Gori ocjenu „vrlo visok rizik” s obzirom na njenu lošu kontrolu nad rizikom prilikom nabavke odbrane i upravljanjem finansijskim i operativnim rizikom.\n„Crna Gora je 2013. ukinula zakon koji je ograničavao strana ulaganja na 49 odsto u nacionalna odbrambena preduzeća. To je omogućilo stranim preduzećima da uđu na tržište koje je već pogođeno korupcijskim skandalima u vezi sa raširenim nedostatkom transparentnosti. Tokom godina postojalo je nekoliko slučajeva optužbi za trgovinu oružjem u Libiju i Levant, ali bez procesuiranja konkretnih slučajeva“, navedeno je u izvještaju Globalne inicijative.\nKako se ističe, najveću pažnju privukli su krupni slučajevi trgovine duvanom.\n„Na primjer, u maju 2019. godine otkriveno je da je do 840 miliona takozvanih ‘jeftinih bijelih’ cigareta izvezeno iz Crne Gore od strane grupe uglavnom ofšor kompanija sličnim rutama i često istim ribarskim brodovima ili malim teretnim brodovima, koji plove Mediteranom bez prijavljivanja svojih pozicija“, navedeno je u izvještaju.\nIstaknuto je da je utaja poreza značajno pitanje u sve tri zemlje.\n„Srbija u prosjeku gubi 100 miliona eura godišnje, a Crna Gora, sa ekonomijom koja je deset puta manja od Srbije, gubi i do 60 miliona eura“, ističe se u dokumentu.\nU Crnoj Gori, kako se tvrdi, jedina kompanija koja poseduje službenu licencu za organizovanje lutrijskih igara na sreću ranije je bila povezana sa organizovanim kriminalom.\n„Čini se da su klađenje i kockanje putem interneta takođe privlačni – u Srbiji se pretpostavlja da su kladionice usko povezane sa političkim strankama i navijačkim grupama, dok se u Crnoj Gori navodi da su pripadnici klanova Kavač i Škaljari posjedovali nekoliko licenci za onlajn kockanje i automate“, podvučeno je u izvještaju Globalne inicijative.\nRožaje u Crnoj Gori je, istče se, identifikovano kao ključni centar za skladištenje i distribuciju heroina.\n„Heroin predstavlja značajnu mogućnost zarade za kriminalne grupe, jer ga usput transportuju, prerađuju, skladište i prepakuju. Kilogram heroina na Zapadnom Balkanu vrijedi otprilike dvostruko više nego u Turskoj i ponovo udvostručava vrijednost kada se prodaje u EU“, piše u izvještaju.\nKako se tvrdi, u Crnoj Gori, na primjer, vlada je trenutno u procesu redefinisanja institucionalnog okvira za poresku politiku, uključujući spajanje različitih institucija i stvaranje nove poreske uprave\n„To je već omogućilo povraćaj od oko 30 miliona eura poslednjih godina“, piše u izvještaju.\nNavodi se da prema makro procjenama, nezakonita dobit u vrijednosti od 2-5 odsto BDP-a procjenjuje se da se godišnje opere u lokalnu ekonomiju– što je ekvivalent od 110–275 miliona eura u Crnoj Gori.


Desničarske partije u Italiji imaju najbolji rejting | EurActiv Serbia\nItalijanske desničarske partije Braća Italije i Severna liga imaju najveći podršku građana, 21% i 20,6%, pokazuju najnovija istraživanja. Ukoliko bi izbori danas bili održani, parlamentarnu većinu bi dobila koalicija desnog centra, uključujući partiju Silvija Berluskonija.\nLiga Matea Salvinija bila je najjača partija krajnje desnice od 2018. godine, ali je stranka Braća Italije dospela na prvo mesto kada je Salvini odlučio da podrži vladu nacionalnog jedinstva bivšeg predsenika Evropske centralne banke Marija Dragija.\nBraća Italije, na čijem je čelu Đorđa Meloni, ostala je u opoziciji, zajedno sa još nekoliko manjih grupa poslanika.\nDve partije su do sada govorile da će na naredne parlamentarne izbore, planirane za 2023, izaći zajedno sa partijom Napred Italija bivšeg premijera Silvija Berluskonija, koju sada podržava 6,9% birača.\nAko bi Italijani danas glasali, koalicija te tri partije bi dobila većinu u parlamentu, a Meloni bi bila kandidatkinja za premijera, prema nepisanom pravilom da bi lider vladajuće koalicije bio onaj ko dobije najviše glasova.\nBraću Italije osnovala je 2012. grupa poslanika i političara koji su bili članovi partije Nacionalna alijansa i njenog podmlatka, a neki od njih su čak bili i u vladi. Meloni je bila na čelu ministarstva omladine od 2008. do 2011 u Berluskonijevoj vladi.\nPartija ima čvrste nacionalističke stavove, posebno prema nelegalnim migrantima, a Meloni godinama poziva na "pomorsku blokadu" u Sredozemnom moru.\nNjeni statovi prema Evropskoj uniji su se vremenom promenili. Meloni je bila potpuni evropskeptik i zagovarala izlazak Italije iz evrozone 2014, ali je ublažila svoje stavove kada je postala predsednica grupe Evropski konzervativci i reformisti u Evropskom parlamentu 2020.\nSada govori da Italija ne mora da izađe iz EU i da bi Unija trebalo da postane "konfederacija" država, ali se protivi jačanju evropskih institucija.\nPoslednjih godina Meloni je učvrstila veze sa liderima kaš što su mađarski premijer Viktor Orban, poljski premijer Mateuš Moravjecki i slovenački premijer Janez Janša.\nProšle sedmice bila je gost na strateškkom forumu na Bledu, koji je organizovalo slovenačko predsedavanje EU.\nMeloni je među najpopularnijim liderima italijanskih partija, sa 44% podrške, pokazalo je drugo istraživanje objavljeno 4. septembra.\nIza nje su Salvini sa 31% podrške i lider Demokratske partije Enriko Leta sa 29,6%.\nVeću podršku od Meloni ima jedino premijer Mario Dragi, 67%, ali on se verovatno neće kandidovati na narednim izborima.\nVeoma krtički stavovi Melonijeve prema EU izgleda da nisu zaplašili italijanske građane. Braća Italije i Severna ilga su već bili u vladi, a ideja "sanitarnog kordona" protiv krajnje desnice, slična modelima usvojenim u Francuskoj i Nemačkoj, nikada nije primenjena u Italiji.\nIako su izbori za više od godinu dana, nekoliko italijanskih posmatrača smatra da je moguća pobeda desničarske koalicije kada se završi mandat Dragijeve vlade.\nTo znači da bi Meloni mogla da bude prva žena na čelu vlade i prvi lider otvoreno suverenističkih stavova u istoriji ujedinjene Italije.


Travelife se razvio u bliskoj saradnji sa poslovnim sektorom, uzimajući u obzir skorašnji razvoj i s obzirom na naučene lekcije iz drugih sektora.\nTravelife je dizajniran prema sledećim principima:\nTransparentnost, uporedivost i odgovornost: sistemza turističke kompanije koji se sastoji od jedinstvenog seta standarda i implementacijskih procesa, koji osigurava konzistentnost i uporedivost kontrole što dozvoljava sektoru široko sistemsko vrednovanje.\nSektorska rasprostranjenost: primjenjivo i na male i na (veoma) velike kompanije i pokriva sve tipove turističkih kompanija uključujući receptivne i emitivne agencije.\nRazvojna orijentisanost: pristup korak po korak kako bi se pomoglo kompanijama i njihovim dobavljačima da postupno primene Travelife standarde.\nUtemeljenost na znanju: Travelife integriše učenje kako bi se razvila znanja i veštine za turističke agencije, smeštajne objekte, i ponuđače aktivnosti i izleta kao i za kupce.\nOrijentiasanost ka lancu nabavke: uzima u obzir lanac nabavke turističkih agencija uključujući prevoz, smeštaj, ponudu izleta i kupce. Nudeći lake alate za evaluaciju, vođenje, deljenje i komunikaciju radnog učinka pružalaca usluga.\nEfikasnost: zajednička baza podataka ponuđača omogućuje efikasnost i izbegavanje dupliranja kontrole. Podaci se dele među učesnicima.\nObjedinjavanje komuniciranja: i sektorski rasprostranjeni logo i komunikacijske poruke u promotivnim materijalima turističkih kompanija.\nRealističnost i praktičnost: kriterijumi i radnje temeljene na tome šta turističke kompanije mogu uraditi i rade.\nTrostruki konačni ishod: integracija kompletnog seta problema održivosti: ekološki, društveni i ekonomski.\nSavremenost (poslednje dostignuće): integracija glavnih globalnih standarda i smernica: EMAS III (uključujući dokumente referenci turističkog sektora) ISO 14001, ISO 26001,Global Reporting Initiative (Inicijativa Globalnog Izveštavanja), OECD sistema za multinacionalne kompanije i Globalni Kriterijumi Održivog Turizma (GSTC).\nSaradnja: Travelife omogućava uključenost relevantnih interesnih grupa i destinacija. Standarde podržavaju i razvijani su u saradnji poslovnog sektora, NGO i javnog sektora.\nNeprofitabilnost: Travelife funkcioniše na bazi pokrivanja troškova, a ostvareni profit se koristi za upravljanje i poboljšanje sistema i alata.


Upadao u stanove preko balkona i krao – Srbija NASA Zemlja\nUpadao u stanove preko balkona i krao\nPolicija je prilikom pretresa stanova, u kojima je neprijavljeno boravio, pronašla više različitih falsifikovanih ličnih dokumenata, kao i predmete za koje se sumnja da potiču iz krivičnog dela teška krađa\nObjavljeno: 02.06.2021. 17:38h\nPolicajci u Beogradu su uhapsili R. D. (42), iz Sombora neposredno nakon izvršenja krivičnog dela teška krađa u pokušaju.\nSumnja se da je on izvršio više krivičnih dela teška krađa na teritoriji grada Beograda tako što je tokom večernjih i noćnih časova ulazio u stanove preko balkona i ulaznih vrata, koje je nasilno otvarao uz pomoć podesnog predmeta i fizičkom snagom.\nPolicija je prilikom pretresa stanova, u kojima je neprijavljeno boravio, pronašla više različitih falsifikovanih ličnih dokumenata, kao i predmete za koje se sumnja da potiču iz krivičnog dela teška krađa.\nInače, za njim je bilo raspisano više poternica suda i potraga.\nSlovenija srušila Španiju, u četvrtfinalu ide na Nemačku, SAD sa “furijom”


B92 - Izbori 2012 - "Nova vlada neće biti autistična"\npetak 27.07.2012 | 21:37 -> 22:19\nPrvi potpredsednik nove Vlade Srbije i ministar odbrane Aleksandar Vučić je u emisiji RTS-a "Reč na reč" kazao da, ili će vlada učiniti da se u Srbiji živi bolje uz vraćanje građanima pravde, nade i perspektive, ili je bolje da se u vladu nije ni ulazilo.\nMinistar finansija Mlađan Dinkić je rekao da je prethodna vlada bila prilično "autistična" i dodao da stoga prva stvar mora biti razgovor sa radnicima, privrednicma, sa građanima.\n"Preglasavanja u vladi ne može da bude i jedno ili dva preglasavanja bi značilo da te vlade nema", upozorio je Vučić.\nObojica ministara najavili su da će se već u kratkom roku videti prvi krupni rezultati nove vlade.\nVučić: Rasvetlićemo neke velike afere\nVučić je rekao da dosadašnji guverner Narodne banke Srbije Dejan Šoškić nije radio dobro svoj posao i ocenio da bi visoki fukncioner SNS Jorgovanka Tabaković, koja je najavljena da bi mogla da bude novi guverner, taj posao obavljala bolje.\nPrvi potpredsednik Vlade Srbije zadužen sa bezbednost i borbu protiv korupcije i kriminala i ministar odbrane Aleksandar Vučić izjavio je da u toj borbi neće biti milosti ni prema kome i najavio rasvetljavanje velike afere u vezi sa jednom bankom, do kraja avgusta.\nVučić i ministar finansija i privrede Mladjan Dinkić su u naveli da očekuju da Srbija do juna naredne godine dobije datum za otpočinjanje pregovora sa EU.\nVučić je rekao da se u novoj vladi zalažu za samostalnost tužilaštva, nezavisnost pravosudja i najavio da se već do kraja avgusta očekuje rasvetljavanje nekoliko važnih afera u Srbiji.\nOn je rekao da su te njegove reči naznaka rasvetljavanja pljačke jedne velike banke "kakva se skoro nije dogodila u Srbiji", istovremeno najavivši da će se u naredne dve nedelje rešiti slučaj "Politike". "Lopovi ne mogu u Srbiji da pronadju svoje carstvo", poručio je Vučić.\nGovoreći o resoru odbrane, Vučić je kazao da je Srbija članica Partnerstva za mir, da postoji skupštinska deklaracija o vojnoj neutralnosti i da Srbija ne može biti član nijednog vojnog saveza.\nPrema njegovim rečima, Srbija treba da ima dobru, sposobnu armiju, da namenska industrija bude snažnija i da će se pokušati da se znacajno povećaju ugovori te industrije i da su u tom smislu već vodjeni razgovori sa mnogim afričkim i drugim državama.\n"Cilj ove vlade je da dobije datum za otpočinjanje pregovora (sa EU). Zato će morati da bude kompromisa odredjenih, ali mi ne smemo da prekršimo Ustav. Kretaćemo se po toj tankoj žici, zato će predsednik (Tomislav) Nikolić uveren sam insistirati na postizanju nacionalnog konsenzusa", rekao je Vučić.\n"To je ta sredina da dobijemo najviše što možemo i da izgubimo najmanje što moramo", kazao je Vučić.\nVučić je ocenio da je realan rok za dobijanje datuma za početak pregovora jun sledeće godine, sa čime se složio i ministar Dinkić koji je rekao da se znaju prepreke ka bržem procesu evropskih integracija. Dinkić je naveo da su to sprovodjenje dogovorenog u dijalogu sa Prištinom, da se napravi reforma pravosudja koje nije nezavisno, potreba razbijanja monopola, ispunjavanje evropskih standarda.\n"Realan rok da se to postigne je proleće sledeće godine, jun možemo ubrojati kao poslednji mesec proleća i prvi leta i to je to", kazao je Dinkić.\nDinkić: U avgustu antikrizne mere\nMlađan Dinkić najavio je da će u avgustu biti spreman program antikriznih mera i program fiskalne konsolidacije, kao i predlog rebalansa budžeta.\nOn je naveo da će, prvo što će uraditi već u ponedeljak, 30. jula, biti da izabere svoje najbliže saradnike.\nDinkić je najavio da će ekonomistu Milicu Bisić postaviti "za svoju desnu ruku" u Ministarstvu, koja će biti zadužena za reformu poreskog sistema, zatim predsednika kompanije "Metalac" Dragoljuba Vukadinovića za savetnika, kao i druge uspešne privrednike.\nSledeće nedelje će, kako je najavio, razgovarati sa ministrom poljoprivrede Goranom Kneževićem o situaciji u agraru nastalu zbog suše i nagovestio da će najverovatnije biti pripremljeni subvencionisani krediti da se nadoknadi šteta primarnim proizvodjačima.\nDinkić je apostrofirao i formiranje tima za ukidanje nepotrebnih parafiskalnih nameta, kojih sada u raznim oblicima taksi ima 256.\nKada je reč o novim kadrovskim promenama, Dinkić je nagovestio da će uskoro biti raspisani konkursi za izbor novog direktora Poreske uprave i Uprave carine.\nOn je najavio da će stopa poreza na dobit, koja je sada pet odsto, biti povećana na 15 odsto, zato da bi oni koji najviše zaradjuju i više doprinosili društvu i napomenuo da će i tako povećana stopa biti medju njajnižim porezima na dobit u Evropi.\nDinkić je takodje najavio da će u koordinaciji sa NBS razgovarati sa bankama kako da njihovi krediti budu što više u funkciji razvoja privrede, da se razmotri mogućnost snižavanja kamata na zajmove u Srbiji i kako da one pomognu da se smanje dugovi države i lokalne samouprave prema privredi i da se popravi likvidnost privrede.\nKomenatrišući najnoviji podatak da je budžetski deficit dostigao 7,3 odsto BDP-a, Dinkić je rekao da on to nije izmislio, već je to podatak koji je obelodanio Fiskalni savet, ocenjujući da po tom kriterijumu Srbija "još nije ni blizu grčkog scenarija", koja je zapala u dužničku krizu.\nOdgovarajući na pitanje koji će sektor proći bolje - finansijski ili privredni, Dinkić, koji kao ministar pokriva ta dva resora, rekao je da u celoj priči najbolje moraju da prodju gradjani.


Mijatović: Evropske države da stave ljudska prava u središte migrantske politike | Novinska agencija Beta\nDRUSTVO MIGRANTI | 05.07.2018 12:20\nMijatović: Evropske države da stave ljudska prava u središte migrantske politike\nSadašnji pristup evropskih država pitanju dolaska izbeglica i migranata pretvorio je pitanje kojim se može upravljati u temu podela, posebno u zemljama članicama EU.Ona je navela da države imaju pravo da kontrolišu svoje granice i obezbedjuju sugurnost, ali da se to ne sme raditi nauštrb zaštite ljudskih prava.\nOna je rekla da nažlost odredjeni broj zemalja podriva rad nevladinih organizacija i tima ugrožava živote mnogima.\nTakodje, svaka spoljašnja kooperacija na planu migracija mora biti transparentna i odgovorna, navela je Mijatovićeva, dodajući da to uključuje predložene regionalne platforme za iskrcavanje migranata.\nOblast zabrinutosti su i uslovi tog iskrcavanja, navela je komesarka Saveta Evrope dodajući da "predlozi za iskrcavanje spasenih migranata van Evrope zahtevaju pažljivo razmatranje iz perspektive ljudskih prava".\n"Svako mesto iskrcavanja, bilo van ili unutar Evrope, treba da obezbedi delotvornu zaštitu od prisilnog vraćanja", posebno kroz obezbedjivanje mogućnosti za podnošenje zahteva za medjunarodnu zaštitu, navodi se u saopštenju.\nNa tim mestima treba da budu obezbedjeni adekvatni uslovi prihvata sa kvalitetnim smeštajem, pristupom vodi, prehrambenim i sanitarnim objektima, zdravstvenim ustanovama i školskim ustanovama za decu. Ti uslovi odnose se i na obezbedjivanje sigurnog okruženja, uključujući zaštitu od nasilja, posebno seksualnu eksploataciju i zlostavljanje.\nMijatović je dodala da konačno, fokus na pronalaženju regionalnih rešenja ne bi trebalo da podrije pravo onih koji dolaze u Evropu da podnesu molbu za azil.\n"Tokom proteklih godina hiljade ljudi kojima je potrebna zaštita su umrle ili su preživele neverovatne patnje nastojeći da pronadju sklonište u Evropi… Evropske države imaju moralnu i zakonsku obavezu da svoje sisteme za azil i migracije učine humanijim. Dok se broj novih dolazaka u Evropi smanjio, politička retorika je postala sve više neprijateljska", ocenila je Mijatovićeva.\n"Krajnje je vreme da evropski politički lideri pokažu da su ljudska prava, vladavina prava i evropske vrednosti i dalje važne", navodi se u saopštenju.


Njujork tajms: SAD ograničile putovanja za članove Komunističke partije Kine - Svet - Dnevni list Danas\nPočetna » Svet » Njujork tajms: SAD ograničile putovanja za članove Komunističke partije Kine\nVašington je uveo nove strože mere ograničavajući ulaz u SAD članovima Komunističke partije Kine, prenosi danas Njujork tajms pozivajući se na Stejt department.\nNove restrikcije koje su stupile juče na snagu ograničavaju trajanje viza za članove Komunističke partije Kine i članove njihove uže porodice na mesec dana, uz dozoljen samo jedan ulazak u zemlju, naveo je list.\n„Decenijama smo dozvoljavali Komunističkoj partiji Kine slobodan pristup bez ograničenja američkim institucijama i firmama dok te iste privilegije nikad nisu bile slobodno date građanima SAD u Kini“, rekao je portparol Stejt departmenta, a prenosi Njujork tajms.\nTražioci viza su ranije mogli da dobiju vize za posetioce koje važe deset godina. Prema listu, nove restrikcije bi teoretski mogle da budu primenjive na oko 270 miliona ljudi.\nTenzije su porasle između dve najveće svetske privrede u više oblasti i obe su usvojile mere za ograničavanje putovanja jedna drugoj.\nKineske vlasti proterale su ove godine petnastak američkih novinara iz najvećih listova.\nVašington je sa svoje strane smanjio broj akreditacija kineskim novinarima kod vladinih tela i ojačao ograničenja za više kineskih medija na svojoj teritoriji ocenjujući da se radi o „organima propagande“.\nAdministracija predsednika Donalda Trampa je takođe ukinula vize za više od hiljadu kineskih studenata i istraživača osumnjičenih za špijunažu u SAD. Peking je reagovao osuđujući „politički progon i rasnu diskriminaciju“.\nKomunistička partija KineNjujork tajmsSAD\nJedno reagovanje na “Njujork tajms: SAD ograničile putovanja za članove Komunističke partije Kine”\n03. decembra 2020. u 19.00\nOve restrikcije će naneti štetu američkoj privredi, jer je Kina najveći strani investitor u SAD-u. Ovo su potezi očajnika, koji ne vidi da se kineski napredak i preuzimanje mesta najveće svetske privrede ne može zaustaviti.\nSvet • 21.12.2020. 19:31


Čvršće povezati preduzeća i škole | Republička agencija za razvoj malih i srednjih preduzeća\nU okviru programa “Prilika plus” koji provodi Republička agencija za razvoj malih i srednjih preduzeća, a finansijski podržava Vlada Švajcarske, u Trebinju je danas održan okrugli sto o turizmu i hotelijerstvu. Zaključeno je da je potrebno aktivnije raditi na reformi obrazovanja, povezivanju preduzeća sa školama radi stručne prakse, promociji deficitarnih zanimanja, te ohrabrivanju mladih da se odluče za zanimanja sa kojim bi se lakše i brže zaposlili.\nDirektor Agencije za razvoj malih i srednjih preduzeća grada Trebinja Dražen Bošković rekao je da ova agencija u okviru programa “Prilika plus”, a u saradnji sa Centrom srednjih škola, realizuje projekat “Gastrofokus” čiji je cilj opremanje budućeg restorana ove škole, koje će finansirati Ambasada Švajcarske sa oko 30.000 KM.\nBošković je naveo da će novi restoranski prostor biti opremljen sa neophodnom opremom koja će zadovoljiti sve potrebe praktične nastave za zanimanja kuvar i konobar.\n“Ovaj projekat je vezan i za strateški projekat razvoja grada Trebinja, jer su na lokalnom tržištu najveća potražnja za zanimanjima kuvar i konobar”, naveoe je Bošković.\nCilj okruglog stola bio je da odgovori na pitanje na koji način obrazovanje i stručne škole spojiti sa potrebama privrede, s fokusom na turizam i ugostiteljstvo.\nTokom diskusija, istaknuta je neophodnost lokalnog dijaloga o potrebama tržišta rada, inovacijama i trendovima sa ciljem unapređenja nastavnih planova, programa i praktične nastave uz bolje povezivanje i umrežavanje obrazovnih ustanova i privrednih subjekata.\nPredstavnik projekta “Prilika plus” Emir Dervišević istakao je da je razvoj struke dugoročni prioritet koji svima treba da bude u interesu, što podržava i Ambasada Švajcarske u BiH.\nOn je rekao da su rijetke škole u BiH koje su uspjele da kroz međunarodnu podršku poboljšaju praktičnu nastavu, zbog čega treba javna sredstva svih nivoa vlasti maksimalno orijentisati ka ovom sektoru, kako bi se poboljšali uslovi u srednjim školama.\nPredstavnici Agencije učestvovali na tematskoj radionici u Budimpešti\nObuka iz kontrolinga za predstavnike 11 preduzeća\nRARS na Sajmu zapošljavanja, preduzetništva i zanimanja u Trebinju\nPrivrednici zainteresovani za grant podršku\nMogućnosti Čelendž fonda predstavljene i u Trebinju


Naslovna Društvo Manifestacije U Polojskoj šumi najbolju kobasicu napravio Jovan Zarupski\nBAČKA PALANKA: Festival domaće kobasice, kulena i slanine u Polojskoj šumi kod Bačke Palanke i Čelareva organizuje se od 1961. godine.\nJuče je po toplom ali vetrovitom vremenu održan u prisustvu oko hiljadu ljudi, a pod pokroviteljstvom Skupštine opštine Bačka Palanka i uz pomoć sponzora.\nTakmičilo se oko 200 proizvođača domaće kobasice, kulena i slanine iz cele Srbije, ali i iz susedne Hrvatske i BiH, a tročlani žiri koji su činili mr tehonologije mesa Mile Ristić, Miroslav Popin i Sava Borocki nisu imali nimalo jednostavan posao, jer je trebalo pravedno i stručno oceniti najbolje uzorke kobasice, kulena i slanine.\nDefinitivno, po oceni stručnog žirija, najukusniju i najbolju kobasicu prikazao je Jovan Zarupski iz Bačke Palanke, drugo mesto osvojio je proizvod Nikole Miškova, takođe iz Palanke, a treće mesto pripalo je kobasici koju je prikazao Jan Pavlov iz Bačkog Petrovca. Na ovom festivalu smatra se da je generalni pobednik onaj koji pobedi u konkurenciji kobasica, jer je ovaj festival pre 58 godina i osnovan radi ovog proizvoda, a kasnije su počeli da ocenjuju slaninu i kulenje.\nU konkurenciji kulena prvo mesto pripalo je Gavri Radivojkovu iz Obrovca, drugo je osvojio Branko Rauza iz Silbaša, a treće Jovan Zarupski iz Bačke Palanke. U konkurenciji domaće dimljene slanine prvo mesto pripalo je Dragani Sakić iz Kucure, drugo je osvojio Jan Hrljez iz Bačkog Petrovca, a treće Novak Miškov iz Bačke Palanke.\nManifestaciju je s početka ometao jak vetar, iako su se organizatori, koje je i ovog puta predvodio Miloš Popov koji preko pet decenija učestuje u ovoj manifestaciji, pobrinuli da sve bude domaćinski. Ranom zorom zapaljena je velika vatra pa su gosti i učesnici i pre 9 sati mogli da peku na štapovima slaninu, kobasice i meso.\nMirisala je hrastova šuma i ovog puta na omiljene izletničke specijalitete, pa je svako ko je prolazio magistralnim putem Novi Sad – Bačka Palanka to mogao da oseti. Bilo je ovde i tamburaša, a oni koji tradicionalno dolaze na ovu manifestaciju radi druženja došli su ranom zorom, postavili stolove, naseckali ponude, nudili rakiju i vino…\nDružilo se u Poloju, sretali ljudi koji se nisu videli od prošlogodišnjeg februara, pitali za zdravlje, porodice, drugove, prijatelje i komove koji se nisu juče pojavili u Polojskoj šumi. Retka je ovo prilika da se za istim stolom, pored vatre uz, na primer, pečenu kobasicu i čašicu, nađu i porazgovaraju radnici i direktori, vlasnici firmi i zaposleni, paori i državni funkcioneri, profesori i nekadašnji đaci, penzioneri i oni koji su na početku radnog veka. Ali, i ovog puta, bilo je malo žena. One su uzalud do prvog sumraka čekale muški deo porodice na nedeljni ručak. Ništa zato, ostaće za ponedeljak.\nFestival domaće kobasice i kulena\nPrethodni tekstBač predstavljen u emisiji „Prelo u našem sokaku“ (VIDEO)\nSledeći tekstKo su šampioni domaće kobasice, kulena i slanine?


govor : Južne vesti\n15:25, 1. 10. 2018.\nJavni službenici od Pirota do Negotina, po “radnom zadatku”, u radno vreme koje im plaćaju građani, pred otvaranje fabrike "Cumtobel" u Nišu čekali su dugo da im se predsednik Srbije Aleksandar Vučić obrati kratko. To je već ustaljeni scenario kad Vučić dolazi u Niš, a ti petominutni govori najviše štete građanima, zbog gužvi u saobraćaju, blokade grada, maksimalnog angažovanja policije i javnih preduzeća, ali i zbog toga što službenici tih dana umesto građanima, služe predsedniku kao deo scenografije na otvaranju privatne firme.\nProjektom "Razgovetni mališani" do ranog otkrivanja problema sa govorom\n13:29, 13. 9. 2018.\nSvi polaznici prokupačkih vrtića “Neven” i “Bajka” naredna 4 meseca proći će tretmane sa najsavremenijim logopedskim aparatima pomoću kojih se mogu utvrditi eventualni problemi sa govorom.\nJužnjački kompleks inferiornosti\n16:10, 2. 6. 2016.\nOsim toga, naš čovek sa juga u susretu i suživotu sa svojim sunarodnicima sa severozapada iz nekadašnje zajedničke Jugoslavije lako upija njihove termine i govor, što nije slučaj sa njima, čak i slučaju kada se trajno nastane u našoj zemlji.\nGovor juga označen kao “pokvaren” i smešan\n10:04, 2. 5. 2016.\n“Južnjački dijalekti”, kako procenjuje lingvistkinja Tanja Petrović u knjizi “Srbija i njen jug”, nepravedno se označavaju kao “pokvareni”, “nepravilni” i smešni, a njihovi govornici kao kulturno zaostali, ruralni i komični.\nNik Vujičić Nišlijama: Ne fokusirajte se na ono što nemate\n23:00, 19. 4. 2016.\nSvetski poznati motivacioni govornik srpskog porekla Nik Vujičić u prepunoj hali “Čair” poručio je Nišlijama da ne odustaju, budu zahvalni na onome što imaju i da ne čekaju samo da bolje dane, već da urade ono što mogu u ovom trenutku.\nGovor Vlasotinca pun duha i specifičnog temperamenta\n09:37, 31. 12. 2015.\nKad čujete da je neko zamrteo ili je ub`knut, hvata ga skomina od klblk, skoro sigurno je da su to reči Vlasotinačnina koje, kako kažu stručnjaci, ali i oni sami, imaju specifičan govor koji oslikava njihov duh i veselu narav.\n11:35, 20. 1. 2022.\nPredsednici planinskih sela u Prokuplju osuđeni jer nisu odgovorili na zahtev o broju igrača i terena


Canon Labelstream 4000 serija prva sa Fogra PSD sertifikatom • Print Magazin\nCanon Labelstream 4000 serija prva sa Fogra PSD sertifikatom\nCanon digitalni štampač serije LabelStream 4000 prvi je digitalni štampač koji je sertifikovan prema Fogra Research Institute for Media Technologies jer ispunjava specifikacije u skladu sa Process Standard Digital (PSD) proverom. Sertifikat potvrđuje da su konzistentnost boja, ujednačenost, oštrina detalja i stabilnost tiraža proizvedenih na LabelStream 4000 štampaču u skladu sa zahtevima definisanim prema Fogra PSD-u.\nProcena proizvoda odštampanog na LabelStream 4000, digitalnom štampaču sa šest boja, rezultirala je time da je po pitanju gamuta boja, homogenosti i koherencije štampač postigao najvišu ocenu kategorije (nivo A), što ukazuje da gamut boja LabelStream-a nadmašuje mnoge digitalne štampače za štampu etiketa danas dostupne na tržištu.\nOpisujući industrijski orijentisani i standardizovani postupak za štampu proizvoda digitalnom štampom, Fogra Print Check, koji se temelji na ISO / TS 15311-2, ispituje vrednost boje, doslednost, identičnost, rezoluciju štampe i detalje digitalno odštampanog proizvoda.\nLabelStream 4000 serija koristi industrijski dokazane i robusne UV ink jet štamparske glave Xaar 2001+ UV, koje imaju mogućnost većeg nanosa sloja boje što doprinosi većem gamutu. Sa pokrivenošću gamuta boja od 96% na Delta E 2000 manjem od 2, LabelStream nudi štampu etiketa visokog kvaliteta, precizno usklađene boje robnih marki i doslednu štampu na standardnim zalihama etiketa.


Motociklista teže povrijeđen u Vojkovićima\tIstaknuto\nPonedjeljak, 13 Avgust 2018 13:26\nNa magistralnom putu M-18, u mjestu Vojkovići, opština Istočna Ilidža, 12.08.2018. godine, oko 15,55 časova dogodila se saobraćajna nezgoda u kojoj je učestvovalo lice inicijala E.J.K. državljanin Njemačke, koje je upravljalo motociklom marke „Harley Davidson“ i lice inicijala M.K. iz Istočne Ilidže, koje je upravljalo putničkim motornim vozilom, marke „Volkswagen“, tip „Passat“.\nU ovoj saobraćajnoj nezgodi motociklista je zadobio teže tjelesne povrede i istom je ukazana ljekarska pomoć u Javnoj zdravstvenoj ustanovi Istočno Sarajevo.\nPo ovlaštenju dežurnog tužioca Okružnog javnog tužilaštva Istočno Sarajevo uviđaj na licu mjesta su izvršili policijski službenici Policijske stanice za bezbjednost saobraćaja Istočno Sarajevo.\nPosljednja izmjena Ponedjeljak, 13 Avgust 2018 13:09\nViše iz kategorije: « Očekuje se zanimljiva ''borba'' za poslaničke mandate na Sarajevsko-romanijskoj regiji Rekonstrukcija stepeništa na spomen obilježju u Kasindolu »


Zurab Datunašvili, srpski rvač, osvojio je zlatnu medalju na Svetskom prvenstvu. On je u kategoriji do 87 kilograma grčko-rimskim stilom pobedio Kirila Maskeviča ubedljivim rezultatom 9:1.\nGruzin koji je izabrao da se takmiči pod zastavom Srbije bio je bolji u obe runde, iako je imao blagi zaostatak na startu. Usledila su dva fantastična poteza Zuraba koja su mu donela devet poena i borba je završena i pre kraja.Podsetimo, Zurab Datunašvili je doneo Srbiji bronzanu medalju na Olimpijskim igrama u Tokiju, kao i evropsko zlato u Varšavi, a sada je na Svetskom prvenstvu stigao do najsjajnijeg odličja.Inače, ovo je jubilarna 100. medalja za srpsko rvanje na velikim takmičenjima. Da Srbija i te kako ima kontinuitet uspeha u pomenutom sportu, potvrđuje činjenica da je na poslednjih šest svetskih prvenstava osvojila bar jednu medalju.Kapa dole, majstore!\nsport, ostali sportovi, zurab datunašvili\n20:27 10.10.2021 (Osveženo: 20:33 10.10.2021)\n© Tanjug / MILOS MILIVOJEVICZurab Datunašvili dočekan u Beogradu posle osvajanja bronze u Tokiju\nZurab Datunašvili, srpski rvač, osvojio je zlatnu medalju na Svetskom prvenstvu. On je u kategoriji do 87 kilograma grčko-rimskim stilom pobedio Belorusa Kirila Maskeviča ubedljivim rezultatom 9:1.\nGruzin koji je izabrao da se takmiči pod zastavom Srbije bio je bolji u obe runde, iako je imao blagi zaostatak na startu. Usledila su dva fantastična poteza Zuraba koja su mu donela devet poena i borba je završena i pre kraja.\nPodsetimo, Zurab Datunašvili je doneo Srbiji bronzanu medalju na Olimpijskim igrama u Tokiju, kao i evropsko zlato u Varšavi, a sada je na Svetskom prvenstvu stigao do najsjajnijeg odličja.\nInače, ovo je jubilarna 100. medalja za srpsko rvanje na velikim takmičenjima. Da Srbija i te kako ima kontinuitet uspeha u pomenutom sportu, potvrđuje činjenica da je na poslednjih šest svetskih prvenstava osvojila bar jednu medalju.


Država isplatila minimalac za 66.000 radnika u turizmu | 013 info\nTanjug\tPon, 16/08/2021 - 13:50\nMinistarstvo finansija danas je isplatilo još jednu punu minimalnu zaradu za zaposlene u turizmu, ugostiteljstvu, rentakar agencijama i za turističke vodiče, izjavio je ministar Siniša Mali.\n"To je nešto malo iznad dve milijarde dinara, a radi se tačno o 12.153 privredna subjekta sa skoro 66.000 zaposlenih", rekao je Mali za Tanjug.\n"Podsetiću vas da smo i prošlog meseca uplatili pun iznos minimalne zaradu za sve njih, a od početka godine za sve zaposlene u privatnom sektoru tri puta po pola minimalne zarade. Bilo je tu preko 1,2 miliona radnika koji su tri meseca dobijali pomoć", kazao je Mali.\n"Sve što smo obećali isplatitli smo u dinar i u dan, i tu nije kraj. Mi ćemo do kraja ovog meseca isplatiti petu ratu za autoprevoznike. Da vas podsetim, 600 evra po autobusu dobijaju svi autoprevoznici u Srbiji, dakle sektorska pomoć za sve koji su bili najugroženiji od pandemije korona virusa", rekao je Mali.\nMinistar je najavio još 50 evra za najstarije građane u septembru, u novembru preostalih 30 evra za sve punoletne građane, a u decembru dodatnih 20 evra i naredne godine u februaru i martu još dodatnih 20.000 dinara za svako penzionera.\n"Ohrabruju rezultati u junu i julu, imamo suficit u budžetu, dobre su nam, stabilne, javne finansije, novca imamo i kao što vidite, ovaj treći paket sprovodimo u dan, sprovodimo u dinar. Zato imamo rezultat koji imamo, zato smo izbegli te scenarije zatvaranja proizvodnih kapaciteta i otpuštanja zaposenih. Toga nema u Srbiji, i očekujemo već sada do kraja godine minimum 6,5 odsto stopu rasta našeg BDP-a, što za građane Srbije znači da možemo da izdvojimo više novca za povećanje plata i penzija, uprkos pandemiji korona virusa i uprkos najvećoj ekonomskoj krizi ikada", rekao je minstar Mali.\n"Pravimo istoriju. Gradimo autoputeve, nikada se nije gradilo više kilometara novih autoputeva. Asfaltiramo regionalne i lokalne puteve, gradimo bolnice, isplaćujemo pomoć građanima i privredi. Dakle, u doba najveće ekonomske krize i ove pandemije izazvane korona virusom Srbija pokazuje da je apsolutni lider u ovom regionu", naglasio je Mali.\nMinimalac naredne godine sigurno iznad 35.000 dinara\nNaredne godine će minimalna cena rada sigurno biti iznad 35.000 dinara, a prvi sastanak Socijalno-ekonomskog saveta na kome će se razgovarati o povećanju minilaca biće održan sutra u podne, najavio je ministar finansija Siniša Mali.\n"Radi se o sastanku na tehničkom nivou, da se analiziraju svi preduslovi i parematri koji su neophodni da se definiše povećanje minimalne cene rada za narednu godinu. Stav države je da sigurno idemo na povećanje minimalne cene rada na preko 35.000 dinara po prvi put u istoriji", rekao je ministar Mali za Tanjug.\nPodsetio je da je 2011. godine minimalac bio 15.700 dinara, da je danas već preko 32.000 dinara, i da država namerava da sledeće godine taj iznos podigne iznad 35.000 dinara, što je mnogo više nego 2011. godine.\n"Naravno, za nas je prioritet podizanje ekonomskog standarda građana Srbije, što znači da prosečna plata mora da raste, kao što i raste, a uslov za povećanje prosečne plate je podizanje minimalne cena rada", kazao je ministar.\n"Tako da, kao i svake godine, očekujem teške pregovore, ali nadam se dobrim vestima za građane Srbije. Ići ćemo sigurno na povećanje minimalne cena rada i to na preko 35.000 dinara po prvi put u istoriji", rekao je Mali.\nMinistar finasija je najavio da će naredni sastanka Socijalno-ekonomskog saveta biti održan naredne nedelje i da će na njemu učestvovati on i drugio predstavnici Vlade Srbije.\nsrbija minimalac radnik turizam\nPANČEVO: Pobeda ragbista Dinama u vojvođanskom derbiju


Twitterova nova prototip aplikacija kreće od danas\nPočetnaVestiSoftware/WebInternetTwitterova nova prototip aplikacija kreće od danas\n11.03.2019 21:17 | 0 Software/Web\nTwitterova nova prototip aplikacija od danas će biti dostupna prvoj grupi testera. Aplikacija, koju Twitter naziva "twttr", podseća na originalnoi ime servisa za mikroblogovanje i prvi put je najavljena tokom ovogodišnjeg CES sajma u januaru.\nCilj aplikacije je da za Twitter omogući više eksperimentalni prostor, gde kompanija može da isproba nove ideje van okvira svoje javne mreže, dobije povratne informacije od testera i potom razvije nove funkcije bazirano na onome što je naučeno.\nPogledajte još: Twitter razvija novu opciju skrivanja odgovora na tvitovima\nNa početku, nova twittr aplikacija će se fokusirati na testiranje novih dizajna za razgovore. Kako je kompanija i demonstrirala tokom CES-a, prototip aplikacija će prikazivati različite formate za odgovore, gde razgovori imaju više zaobljen oblik i napravljeni su kako bi se lakše pratili.\nTokom vremena, Twitter bi mogao koristiti prototip aplikaciju za testiranje drugihg izmena koje želi da načini na svom proizvodu. Međutim, u najvećoj meri aplikacija će se fokusirati na promene gde su od kritičnog značaja povratne informacije korisnika.\nTwitter ističe da oni koji se nisu prijavili za testiranje nove aplikacije, još uvek to mogu da učine. Prijave su počele prethodnog meseca i još uvek su otvorene.\nRedmi 7 stiže 18. marta\nOvako će izgledati nova Windows 10 Calendar aplikacija 13.09.2019 12:40 0\nOtkriven malware u CamScanner Android aplikaciji, koja ima preko 100 miliona korisnika 28.08.2019 10:20 0


Niškom aerodromu ove godine 419 miliona dinara subvencija\nSubvencije za operativne troškove Aerodroma "Konstantin Veliki" u Nišu u 2021. godini iznosiće 419,3 miliona dinara\nKomisija za kontrolu državne pomoći pokrenula je prethodni postupak u vezi sa dodelom sredstava Aerdormima Srbije od strane Ministarstva građevinarstva, saobraćaja i infrastrukture za finansiranje upravljanjem niškim aerodromom.\nDavalac sredstava je Ministarstvo građevinarstva, saobraćaja i infrastrukture, navodi se u rešenju Komisije.\nIz budžeta Srbije u 2021. godini društvu Aerodromi Srbije dodeljena je subvencija u ukupnom iznosu od 4,1 milijardu dinara. Od tog iznosa subvencije za operativne troškove aerodroma "Кonstantin Veliki" u Nišu iznose 419,3 miliona dinara - navodi Nova ekonomija.\nKomisija za kontrolu državne pomoći utvrdila je da su subvencije koje se dodeljuje Aerodromima Srbije za finansiranje upravljanjem Aerodromom "Konstantin Veliki" u Nišu u skladu sa svim važećim pravilima za dodelu novca.\nU dokumentaciji koju je Ministarstvo dostavilo Komisiji navodi se da su subvencije koja su dodeljena Aerodromima Srbije obezbeđena Zakonom o budžetu za 2021. godinu


Naime nakon razmatranja žalbi na drugu prvostepenu presudu krajem februara ove godine, taj sud je odlučio da zakaže glavni pretres, koji će biti otvoren za javnost i održaće se 17. maja, objavljeno je na sajtu tog suda.\nDo ovakvih odluka Apelacionog suda najčešće dolazi zbog nepotpuno utvrđenog činjeničnog stanja, ili drugih okolnosti koje ne mogu da se u utvrde iz same presude i žalbi.\nPomenutom prvostepenom presudom Specijalnog suda, u aprilu prošle godine su nakon ponovljenog suđenja, petorica optuženih oslobođena optužbi, a četvorica osuđena na kazne zatvora od dve do četiri i po godine.\nDanas nova presuda "stečajnoj mafiji"\nUskoro odbacivanje pojedinih optužbi u slučaju "stečajna mafija"\nApelacioni sud ima mogućnost da sam izvede dokaze koje smatra neophodnim za presuđenje, nakon čega će doneti pravosnažnu presudu.\nPrvostepenom presudom iz aprila 2017. godine nekadašnji predsednik Trgovinskog suda u Beogradu Goran Kljajević oslobođen je svih optužbi za zloupotrebe u vezi sa "Poštanskom štedionicom", "C marketom" i GP "Rad".\nOptužbi su prvostepenom odlukom Specijalnog suda u aprilu prošle godine oslobođena još četvorica optuženih u tom slučaju - Sekula Pjevčević, Zoran Jovanović, Radisav Jocović i Srboljub Spasić.\nPočelo pripremno ročište za suđenje stečajnoj mafiji\nZbog krivičnog dela zloupotreba položaja odgovornog lica, istom presudom iz aprila 2017. sin glumca Velimira Bate Živojinovića, Miljko Živojinović osuđen je na četiri godine zatvora, Anđelko Bitević na četiri i po godine zatvora, a Milivoje Mirković i Ljubiša Mitić na po dve godine zatvora.\nPravosnažnom odlukom Apelacionog suda 2015. godine Kljajević, Nemanja Jolović i Sekula Pjevčević oslobođeni su od optužbe da su od 2003. godine do 2006. godine, u Beogradu, izvrili krivično delo zločinačko udruživanje, odnosno da su delovali kao organizovana kriminalna grupa.\nŽALIĆE SE I ODBRANA I TUŽILAŠTVO Četvoro osuđeno u slučaju "stečajna mafija"\nSin Bate Živojinovića pravosnažno oslobođen optužbi


saobraćajna policija | Logistic Magazin\nNova vozila Upravi saobraćajne policije (SRB)\nMinistar unutrašnjih poslova Nebojša Stefanović prisustvovao je danas dodeli službenih vozila Upravi saobraćajne policije. Stefanović je prilikom primopredaje u Palati Srbija objasnio da je reč o 47 vozila marke “škoda karok”, pri čemu je sedam vozila donacija Grada Beograda, dok je 40 vozila obezbedilo resorno ministarstvo. Vozila su dodeljena pripadnicima saobraćajne policije koji se bave uviđajem i poseduju svu neophodnu […]\nKategorija: Ostalo Tagovi: Nebojša Stefanović, saobraćajna policija, vesti\nPolicajcima najsavremeniji alkometri u akciji “Kad pijem ne vozim” (SRB)\nSaobraćjnim policajcima u Beogradu danas je uručeno deset najsavremenijih alkometara u okviru kampanje “Kad pijem ne vozim”. Već tokom prve večeri Beer fest-a pripadnici Ministarstva unutrašnjih poslova Uprave saobraćajne policije kontrolisali su nivo alkohola u krvi vozačima na Novom Beogradu. “Efikasne kontrole alkoholisanosti vozača koju sprovodi saobraćajna policija i preventivne akcije koje se sprovode sa ciljem podizanja svesti o štetnim […]\nKategorija: Ostalo Tagovi: saobraćajna policija, saobraćajne nezgode, vesti\nPljušte kazne – za pojas napisano 6.000 prekršaja, za telefon 1.500 (SRB)\nNi protekli vikend nije protekao bez poginulih i povređenih u saobraćaju. Ginu i deca, a tek je počeo avgust, mesec kada u saobraćaju strada najviše ljudi. Vladimir Vida iz Uprave saobraćajne policije kaže za RTS da je najčešći uzrok nesreća neprilagođena brzina i da će policija petkom i vikendom sprovoditi pojačane kontrole. Vladimir Vida je, gostujući u Jutarnjem programu RTS-a, […]\nKategorija: Ostalo Tagovi: saobraćajna nezgoda, saobraćajna policija, vesti\nPojačane kontrole korišćenja telefona za vreme vožnje (SRB)\nPripadnici Ministarstva unutrašnjih poslova će od 2. avgusta do kraja letnje turističke sezone sprovoditi mere pojačane kontrole nepropisnog korišćenja telefona i drugih uređaja za komunikaciju . Za nepropisno korišćenje telefona, odnosno drugih uređaja za komunikaciju od strane vozača, Zakonom o bezbednosti saobraćaja na putevima propisana je novčana kazna u fiksnom iznosu od 10.000 dinara. Prilikom sankcionisanja vozača koji učine prekršaj […]\nKategorija: Stanje na putevima Tagovi: saobraćajna policija, vesti\nZbog povećanog broja saobraćajnih nesreća, policijska uprava u Sremu naložila je saobraćajnoj policiji da je za svakog vozača, kojeg zaustave, obavezan alko-test. …Saobraćajna policija tokom maja obavlja pojačanu kontrolu. Posebno se upozorava na zabranu vožnje pod dejstvom alkohola i korišćenje zaštitnog pojasa. Povećanu pažnju potrebno je obratiti i na bicikliste u saobraćaju. Izvor: RTV Foto: Pixabay (miguelrd68) Podeli sa prijateljima\nVelika je verovatnoća da je svima poznata činjenica da se radarske kontrole sprovode putem korišćenja stacioniranih ili pokretnih mernih uređaja. Evropske policije mogu u pojedinim slučajevima koristiti čak i helikoptere kako bi došli do podatka o brzini kretanja određenog vozila, ali sada se upoznajemo sa još jednim „tajnim“ policijskim oružjem u borbi protiv neuravnoteženih osoba koje lični balans „pronalaze“ u […]\nKategorija: Ostalo Tagovi: dronove, letilica, saobraćajna, saobraćajna policija, vesti, vožnji, zaustavni trakom\nMože li policija da šalje na vanredni tehnički zbog ksenona ili spojlera (SRB)\nDa li saobraćajni policajac ima pravo da vas zaustavi i pošalje na vanredni tehnički pregled ako posumnja da na vašem autu postoje prepravke? Ko snosi troškove vanrednog tehničkog pregleda u tom slučaju? Da li zbog ugrađenih ksenona mogu da me pošalju na vanredni tehnički? Policija je najavila da će češće slati automobile na vanredni (kontrolni) tehnički pregled, odnosno baviti se […]\nKategorija: Ostalo Tagovi: automobili, saobraćaj, saobraćajna policija, spojler, vanredni tehnički, vesti, vozila\nOd 10. do 16. decembra pojačane kontrole saobraćaja (SRB)\nPRIPADNICI Ministarstva unutrašnjih poslova (MUP), Uprave saobraćajne policije sprovešće od 10. do 16. decembra, akciju pojačane kontrole saobraćaja koja će biti usmerena na kontrolu vožnje u alkoholisanom stanju i pod dejstvom psihoaktivnih supstanci, saopštio je MUP. Ova akcija u ponedeljak će početi u svih 29 država članica organizacije TISPOL (Mreža saobraćajnih policija Evrope). Podsećamo vozače da svaka kontrola vozača, odnosno […]\nKategorija: Priče sa druma Tagovi: alkotestiranje, kontrola, MUP, saobraćajna policija, vesti


EU za integraciju Roma - Romaworld\nEU za integraciju Roma\nBy Redakcija Romaworld 2 oktobra, 2021 61 No comment\nU oviru 5. EU nedelje Roma svečano su dodeljene nagrade EU za integraciju Roma. Ova nagrada koja obuhvata organizacije Zapadnog Balkana I Turske dodeljuje se po četvrti put. Od 67 prijavljenih, nagradu je dobilo 14 grupa ljudi koji promovišu jednakost kroz zapošljavanje.\nKako stoji u obrazloženju, nagradjeni su prikazali izuzetan doprinos u sledećim oblastima:\npovećanje mogućnosti zaposlenja Roma i osnaživanje žena;\nponuda karijernog usmeravanja i mentorske podrške Romima, uz stručno osposobljavanje i stažiranje;\npovećanje učešća informisanih Roma u procesima donošenja odluka;\npoboljšanje pristupa socijalnim pravima, kvalitetnom zapošljavanju i javnim uslugama poput obrazovanja, zdravstvene zaštite i stanovanja;\nborba protiv nasilja nad ženama i brakova dece, omogućujući Romkinjama da budu nezavisne;\nrad sa akterima i preduzećima u javnom i privatnom sektoru kako bi promenili svoju perspektivu Roma i smanjili nepismenost;\npomoći mikro preduzećima koja nemaju pokriće za kupovinu opeme.\nJedna od ovogodišnjih nagrada pripala je Romskom ženskom centru BIBIJA. O aktivnostima ove organizacije Slavica Vasić Mitrović kaže:\n“Specifičnost Romskog ženskog centra BIBIJA je u tome što se prvenstveno bavi potrebama romskih žena. Dvadeset i tri godine rada na terenu, odnosno u romskim naseljima, dale su nam uvid u stvarne potrebe romskih žena i u to kako se te potrebe mogu zadovoljiti. Kada je reč o ostvarivanju ženskih ljudskih prava u romskoj zajednici, postoji jedna značajna karakteristika – ekonomska zavisnost žene od muža u romskoj porodici često dovodi do povećanog rizika od nasilja. Osnova ovog problema nalazi se u povredi prava na obrazovanje romskih devojčica koje su sprečene u obrazovanju, bilo zbog potrebe da majci pomažu u domaćinstvu i u drugim aktivnostima, bilo zbog ranog braka ili postojeće diskriminacije u školama. Prilikom zapošljavanja žena iz višestruko marginalizovane grupe nailazi se na dva problema. Prvi se odnosi na nizak nivo obrazovanja i konkurentnosti na tržištu rada Romkinja, kao i na potrebu za dodatnom obukom, a drugi problem je nedostatak informacija koje imaju osetljive grupe kada je učešće u programima koji nude NSZ u pitanju. NSZ je osobe sa osnovnim obrazovanjem, kao i one bez njega, prepoznala kao „radnike bez zanimanja“, što im veoma otežava pronalazak posla na tržištu rada. Iz BIBIJINOG dugogodišnjeg iskustva, šanse da žene dobiju posao, a naročito Romkinje „bez zanimanja“, veoma su male.” rekla je Slavica Vasić Mitrović I dodala:\n“Zbog svega toga mi smo pokrenule programe ekonomskog osnazivanja do sada kroz njih proslo vise od 700 zena, do sada smo pomogli u zaposljavanju 120 Romkinja. Bibija koja ima sediste u Beogradu radi u saradnji sa drugim partnerskim organizacija kao sto su “Rosa” iz Leskovca, NVO Most 014 iz Valjeva, Udruzenje Roma Novi Becej iz Novog Beceja, Udruzenje “Ternipe” iz Pirota, širom Srbije.\nPoslednji u nizu projekta koje smo sprovodili sproveli smo uz finansijsku i savetodavnu podrsku GiZ a i ova akcija je bila usmerena ka rešavanju problema koji se tiču: 1) Roma, a posebno Romkinja, koji nemaju dovoljno informacija o mogućnostima zaposlenja i koji imaju niske obrazovne kompetencije i nisu dovoljno konkurentni na tržištu rada. Informisanjem Roma u romskim naseljima, Bibija i partnerske organizacije podstakle su veliki broj njih da poboljšaju svoj položaj na tržištu rada;\nProblem niskog nivoa međusektorske komunikacije i koordinacije na lokalnom nivou kako bi se rešio problem nezaposlenosti Roma resavali smo održavanjem informativnih sastanaka sa predstavnicima svih sektora (NSZ, lokalnih samouprava, OCD, medija) i sprovođenjem INFO kampanje, uticali smo na relevantne aktere u oblasti zapošljavanja i doprineli uspostavljanju sistema komunikacije na nivou lokalnih samouprava;\nTakodje bavili smo se nekonkurentnom pozicije Roma na tržištu rada, gde su u filijalama NSZ registrovani Romi identifikovani kao teže zapošljiva lica. Tokom sprovođenja aktivnosti posebnu pažnju posvetili smo Romkinjama, mladima i interno raseljenim osobama, koje predstavljaju posebno osetljive grupe u romskoj populaciji.” zaključuje Slavica Vasić Mitrović predstavnik BIBIJE, ovogodišnjeg dobitnika nagrade EU za integraciju Roma.\nDa podsetimo, podaci govore da je Romska populacija izložena najvišem stepenu socijalne ugroženosti i isključenosti. Pripadnici romske populacije su 7,5 puta više izloženi riziku od siromaštva od većinske populacije, a 56,3% romske dece živi ispod granice siromaštva.\nTags: EED Produkcija Roma World roma integration 2021\nOd 1.avgusta muzičari plaćaju porez, ili organizatori veselja\nBy Redakcija Romaworld 28 jula, 2017\nStanovanje centralni problem Roma!\nBy Redakcija Romaworld 4 oktobra, 2016\nNOVI PROGRAM RAZVOJA ROMSKOG PREDUZETNIŠTVA\nBy Redakcija Romaworld 29 septembra, 2021


Sputnik\t03.11.2019 14:06\n'Naftogas Ukrajine' uputio je Stokholmskom sudu saopštenje o potraživanjima prema 'Gaspromu', u vrednosti od 12 milijardi dolara\n"Podsetiću da je 'Gasprom' napao 'Naftogas' i da se mi zbog toga štitimo. Još 18. aprila 2018. godine 'Gasprom' se obratio Stokholmskom sudu sa zahtevom da se započne arbitraža, a finansijski efekat iznosi više od 12 milijardi dolara", saopštio je izvršni direktor te kompanije Jurij Vitrenko.\n"Naftogas Ukrajine", prema njegovim rečima, planira da tokom sledeće godine naplati od "Gasproma" tri milijarde dolara duga.\nStokholmski sud je u decembru 2017. i februaru 2018. godina doneo odluke u vezi sa sporovima "Gasproma" i "Naftogasa", na osnovu ugovora o isporuci i tranzitu gasa, kojima je obavezao rusku kompaniju da isplati ukrajinskoj firmi 2,56 milijardi dolara.\n"Gasprom" se na te odluke žalio u martu 2018. godine, a u maju je tražio potpuno ukidanje "tranzitne" odluke. "Gasprom" je podneo i tužbu u vezi s raskidanjem ugovora s "Naftogasom" koji važe do kraja ove godine.\nPočeo štrajk u Lufthanzi, pogođeno 180.000 putnikaSada i zvanično: Kina radi na 6G tehnologijiPSA Pežo i Fijat Krajsler odobrili spajanjeMajkrosoft je isprobao četvorodnevnu radnu nedelju i nikada im nije išlo boljeKinesko 'svinjsko čudo': Farma na devet spratovaViza, Masterkard, Ibej i Strajp okreću leđa FejsbukuEtihad formira prvu lou kost avio-kompaniju u UAEMerkelova odškrinula vrata 'Huaveju'Proizvođač popularnih patika u problemu: Evo šta se desiloKo su i šta rade 19 novih milijardera na Forbsovoj listiSpor 'Erbasa' i 'Boinga' – predvorje novih trgovinskih ratovaSAD dobile 'zeleno svetlo' STO za uvođenje tarifa EvropiPropao još jedan modni gigantGrčku bankrot 'Tomasa Kuka' košta pola milijarde evra, Vlada priprema pomoć"Adrija ervejz" nastavlja sa otkazivanjem letovaOvih 10 stranih kompanija vladaju ruskim tržištemHuavej nudi licencu za 5G tehnologiju AmerikancimaAmerikanci najbogatija nacija na svetu, pretekli ŠvajcarceAirbnb izlazi na berzu dogodine


Deponija u Kumarevu će se čistiti dve nedelje - Televizija LeskovacTelevizija Leskovac\n« Pokret veterana osudio sečenje prsta\nPrivatnici donirali bolnici tri apartmana »\nKumarevo – Radnici Komunalca, Vodovoda, Por Werner Webera i komunalne policije, juče su u nastavku akcije na čišćenju divljih deponija, koju organizuje gradska Uprava za zaštitu životne sredine, a sa čijom se realizacijom počelo pre dvadeset radnih nedelja počeli sa rasčišćavanjem smetlišta u Kumarevu.\nNa inicijativu Saveta ove mesne zajednice krenulo se sa čišćenjem deponije koja se nalazi u blizini fudbalskog igrališta u ovom mestu.\nZbog velikog obima juče je očišćen samo jedan deo divlje deponije sa koje je na sanitarnu deponiju Željkovac prevezeno oko 300 kubnih metara uglavnom građevinskog otpada.\nPredsednik Mesne zajednice Kumarevo Bratislav Živković, uputio je ovom prilikom molbu svim meštanima i apel da ne odlažu otpad na mesta koja za to nisu predviđena.\nNačelnik gradske Uprave za zaštitu životne sredine Žarko Bogatinović rekao je ovom prilikom da je cilj da se u ovoj ekološkoj akciji očiste sve divlje deponije na području grada kao i da će visoke novčane kazne sigurno uticati da se na očišćenim prostorima ne stvaraju nove deponije.\nOn je ovom prilikom istakao da je akcija uklanjanja divljih deponija postigla željeni efekat i da je zahvaljujuđi tome ovih dana veliki broj mesnih zajednica zatražio pomoć Uprave za zaštitu životne sredine.\nAkcija čišćenja se nastavlja narednog vikenda na istoj lokaciji kada će ostatak smetlišta u Kumarevu biti kompletno očišćen a tom prilikom biće sanirana i divlja deponija koja se nalazi u neposrednoj blizini groblja u ovom mestu.


Jerusalim: Sukobi Palestinaca i Jevreja kod džamije Al Aksa\nTanjug 18. jula 2021. 15:36\nJERUSALIM – Kratkotrajni sukobi izbili su danas između izraelske policije i Palestinaca kod džamije Al Aksa zbog posete Jevreja kompleksu koji se u judaizmu poštuje kao mesto na kojem su uništena dva biblijska hrama.\nNekoliko palestinskih mladića bacalo je kamenice na policiju, koja ih je potom rasturila, dok među policajcima nije bilo povređenih, preneo je Rojters.\nPalestinski zvanicnici saopšstili su da je policija prisilno evakuisala muslimanske vernike kako bi oslobodila put jevrejskim posetiocima i pucala na njih gumenim mecima tokom sukoba na jednom od najosetljivijih mesta u arapsko-izraelskom sukobu.\nU izveštajima izraelskih medija pominje se oko 1.300 jevrejskih posetilaca koji su prošetali jerusalimskom plažom.\nTo su bili, uglavnom vernici, od kojih su neki došli sa decom.\tPalestinska uprava smatra da je izraelska okupaciona vlada u potpunosti odgovorna za eskalaciju koja je rezultat izraelskog upada u kompleks džamije Al Aksa u okupiranom Jerusalimu.\nNakon izbijanja nasilja izraelski premijer Naftali Benet rekao je da posete Jevreja mogu da se nastave uz održavanja reda na toj lokaciji.


Obeležena godišnjica ubistva Milana Pantića, posle 21 godine nema odgovornih za zločin - Izazov\nObeležena godišnjica ubistva Milana Pantića, posle 21 godine nema odgovornih za zločin\nRadio-televizija Srbije\t 11. juna 2022. 15:21\nU ulazu zgrade gde je novinar Milan Pantić na samo nekoliko koraka od svog stana napadnut i udarcima u glavu usmrćen, kraj spomen-ploče cveće i naklon, porodice, prijatelja, kolega. I danas na godišnjicu ubistva oni podsećaju da ubice i nalogodavci za zločin još nisu odgovarali.\n"Milan Pantić je takav simbol da o njegovom ubistvu sve detalje znamo, ali pravde nema", kaže Živojin Rakočević, predsednik UNS-a.\nMilan Babović, zamenik glavnog urednika Novosti nada se da neće doći do opstrukcija ako se taj predmet nađe pred tužilaštvom za organizovani kriminal i da će posle 21 godinu "papagajskih" ponavljanja ko je na kućnom pragu ubio Milana Pantića, konačno dobiti taj odgovor.\nIstrajan u nameri da rasplete mrežu spornih privatizacija i sumnjivih transakcija, Milan Pantić, tada dopisnik Večernjih novosti objavio je seriju tekstova, pa se u njima od početka i traga za motivima ubistva.\nKomisija za istraživanje ubistava novinara godinama unazad insistira da slučaj preuzme Tužilaštvo za organizovani kriminal.\n"Ja ne mogu da objasnim zbog čega je toliko odbijanje da se preuzme ovaj slučaj, svi znamo da postoji mogućnost da nikada ne dođemo do sudskog procesa kojim bi se ustanovila pravda, ali mi moramo učiniti sve što je moguće da do toga dođe", ističe Veran Matić, predsednik komisije za istraživanje ubistava novinara.\nNagradu za novinarsku hrabrost ustanovljenu u znak sećana na pokojnog Pantića, ove godine dobio je Danijel Simić, novinar Radio televizije Republike Srpske zbog izveštavanja iz ratnih zona u Ukrajini.\n"Mislim da je bitno svakog novinara koji je život izgubio na dužnosti, pamtiti, ne smijemo zaboraviti i u svakom slučaju nikada ne smijemo prestati tražiti krivce", poručuje Simić.\nPočetkom juna Međunarodna federacija novinara je na predlog UNS-a, usvojila rezoluciju kojom se traži efikasan pravosudni postupak i angažovanje srpskog Tužilaštva za organizovani kriminal, kako bi bili kažnjeni nalogodavci i ubice Milana Pantića.


KC Damad: Međunarodni dan borbe protiv nasilja nad ženama i početak globalne kampanje „16 dana borbe protiv nasilja nad ženama“. – SNEWS\nAktuelno Društvo Globus Novi Pazar\nKC Damad: Međunarodni dan borbe protiv nasilja nad ženama i početak globalne kampanje „16 dana borbe protiv nasilja nad ženama“.\nBy SNews 25. Novembra 2020. 452 No comment\nKC Damad iz Novog Pazara je na Međunarodni dan borbe protiv nasilja nad ženama saopštila da se od 25. novembra do 10. decembra svake godine sprovodi globalna kampanja usmjerena na afirmaciju sigurnosti, slobode i dostojanstva, tjelesnog i emocionalnog integriteta žena i djevojčica i osudu svih oblika rodno zasnovanog nasilja.\nU skladu sa mjerama za prevenciju i suzbijanje pandemije, KC Damad će Međunarodni dan borbe protiv nasilja nad ženama u Novom Pazaru obilježiti podjelom zaštitnih maski i promotivnog materijala, danas kod Sebilja, sa početkom u 12 sati.\nKC Damad, polazeći od prava na život bez nasilja svih članova lokalne zajednice, a naročito žena i devojčica žrtava ma kog oblika nasilja, poziva nadležne institucije da dosljedno primjenjuju zakon, djelotvorno sarađuju i efikasno postupaju u najboljem interesu žena i djevojčica žrtava nasilja, te da se uzdržavaju od bilo kakvih postupaka koji mogu dodatno viktimizovati žrtve.\nTakođe, imajući u vidu izvještavanje medija kao delatnost od javnog značaja i rizike koji proističu iz COVID19 stvarnosti, pozvali su medije da drže u fokusu ovu temu kako bi, navedeno je, zajedničkim snagama doprinjeli podizanju svijesti zajednice i ohrabrili žene žrtve nasilja da zatraže pomoć i podršku.\nKulturni Centar DamaD, kroz rad SOS telefona, već 18 godina neposredno podržava žene koje su preživele nasilje, doprinosi uspostavljanju i osnaživanju institucionalnih mehanizama za suzbinje nasilja prema ženama u našoj zajednici i šire.\nTagovi: „16 dana borbe protiv nasilja nad ženama“ KC Damad Međunarodni dan borbe protiv nasilja nad ženama\nZavršni radovi na mostu Moračica, arhitektonskom čudu autoputa Bar-Boljare\nU Novom Pazaru 93 hospitalizovana covid pacijenta, 125 pregleda u covid ambulanti